title: Padomes Lēmums (2003. gada 8. maijs) par Nolīguma vēstuļu apmaiņas veidā starp Eiropas Kopienu un Horvātijas Republiku par ekopunktu sistēmu, kas jāpiemēro tranzīta pārvadājumiem no Horvātijas Republikas caur Austriju no 2003. gada 1. janvāra, parakstīšanu Kopienas vārdā un pagaidu piemērošanu

text:
Svarīgs juridisks paziņojums

|

32003D0440

Oficiālais Vēstnesis L 150 , 18/06/2003 Lpp. 0032 - 0032

		Padomes Lēmums(2003. gada 8. maijs)par Nolīguma vēstuļu apmaiņas veidā starp Eiropas Kopienu un Horvātijas Republiku par ekopunktu sistēmu, kas jāpiemēro tranzīta pārvadājumiem no Horvātijas Republikas caur Austriju no 2003. gada 1. janvāra, parakstīšanu Kopienas vārdā un pagaidu piemērošanu(2003/440/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 71. panta 1. punktu saistībā ar 300. panta 2. punkta pirmās daļas pirmo teikumu,ņemot vērā Komisijas priekšlikumu,tā kā:(1) Komisija vēstuļu apmaiņas veidā panākusi Nolīgumu starp Eiropas Kopienu un Horvātijas Republiku par ekopunktu sistēmu, kas jāpiemēro tranzīta pārvadājumiem no Horvātijas Republikas caur Austriju.(2) Ņemot vērā tā iespējamu noslēgšanu nākotnē, šis nolīgums, kas tika parafēts 2002. gada 15. novembrī, ir jāparaksta.(3) Jāparedz šī nolīguma pagaidu piemērošana no 2003. gada 1. janvāra,IR PIEŅĒMUSI ŠO LĒMUMU.1. pantsAr šo tiek apstiprināta Nolīguma vēstuļu apmaiņas veidā starp Eiropas Kopienu un Horvātijas Republiku par ekopunktu sistēmu, kas jāpiemēro tranzīta pārvadājumiem no Horvātijas Republikas caur Austriju no 2003. gada 1. janvāra, parakstīšana Kopienas vārdā, ievērojot turpmāko Padomes lēmumu par minētā nolīguma noslēgšanu.Nolīguma teksts ir pievienots šim lēmumam.2. pantsŅemot vērā minētā nolīguma noslēgšanu, Padomes priekšsēdētājs ar šo ir pilnvarots izraudzīt personu(-as), kam piešķirtas pilnvaras parakstīt nolīgumu Kopienas vārdā.3. pantsPamatojoties uz savstarpīguma principu, 1. pantā minēto nolīgumu piemēro uz pagaidu laiku no 2003. gada 1. janvāra līdz tā oficiālās noslēgšanas procedūru izpildei.4. pantsŠo lēmumu publicē Eiropas Savienības Oficiālajā Vēstnesī.Briselē, 2003. gada 8. maijāPadomes vārdā —priekšsēdētājsM. Chrisochoïdis--------------------------------------------------Nolīgumsvēstuļu apmaiņas veidā starp Eiropas Kopienu un Horvātijas Republiku par ekopunktu sistēmu, kas jāpiemēro tranzīta pārvadājumiem no Horvātijas Republikas caur Austriju no 2003. gada 1. janvāraA. Eiropas Kopienas vēstuleGodātais kungs!Man ir gods Jūs informēt, ka sarunu starp Horvātijas Republikas delegāciju un Eiropas Kopienas delegāciju rezultātā, saskaņā ar Pagaidu nolīguma starp Eiropas Kopienu un Horvātijas Republiku 6. protokola 2. panta 2. punkta b) apakšpunkta noteikumiem ir panākta šāda vienošanās.1. Piešķirtie ekopunkti (tranzīta tiesības) Horvātijā reģistrētiem smagiem kravas transportlīdzekļiem, kas brauc tranzītā caur Austriju 2003. gadā: 171904 ekopunkti.Papildu ekopunkti piešķirti tiem iebraucējiem no Horvātijas, kas izmanto Rollenden Landstrasse (turpmāk RoLa) (maksimālais daudzums līdz 40 % no kopējā 2003. gada ekopunktu skaita): 68762 ekopunkti.Ekopunkti braukšanai pa RoLa tiks piešķirti Horvātijas institūcijām, ņemot vērā sakarību, ka divi braucieni pa ceļu atbilst diviem turp un atpakaļ braucieniem pa RoLa.Austrijas kombinētā transporta uzņēmumi regulāri katru mēnesi nosūta Horvātijas Republikas Jūras lietu, transporta un komunikāciju ministrijai informāciju par kombinētā transporta lietotājiem no Horvātijas, kas tranzītā šķērso Austriju.Tranzīta braucienus, ko veic A pielikumā uzskaitītajos apstākļos vai ar Eiropas Transporta ministru konferences atļaujām, atbrīvo no ekopunktu sistēmas.2. Horvātijā reģistrētā smagā kravas transportlīdzekļa vadītājs Austrijas teritorijā ved līdzi un pēc uzraudzības iestāžu pieprasījuma nodod pārbaudei:a) pienācīgi aizpildītu veidlapu vai Austrijas sertifikātu, kura paraugs sniegts B pielikumā, še turpmāk — "ekokarte", ar ko apstiprina ekopunktu samaksu attiecīgajam braucienam, vaib) mehāniskajā transportlīdzeklī uzstādītu elektronisku ierīci, še turpmāk — "ekoplāksnīte", ar kuru var automātiski samazināt ekopunktus, vaic) attiecīgu dokumentāciju, lai pierādītu, ka tiek veikts tranzīta brauciens bez ekopunktiem, kā noteikts A pielikumā vai ar Eiropas Transporta ministru konferences atļauju, vaid) attiecīgu dokumentāciju, lai pierādītu, ka tiek veikts brauciens, kas nav tranzīta brauciens, un, ja transportlīdzeklis ir aprīkots ar ekoplāksnīti, to noregulē atbilstoši šim nolūkam.Kompetentās Austrijas iestādes izsniedz ekokarti pret samaksu, kas atbilst ekopunktu un ekokaršu izgatavošanas un izplatīšanas izmaksām.3. Ekoplāksnītes izgatavo, ieprogrammē un uzstāda saskaņā ar C pielikumā izklāstītajām vispārējām tehniskajām specifikācijām. Horvātijas Republikas Jūras lietu, transporta un komunikāciju ministrija ir pilnvarota apstiprināt, programmēt un uzstādīt ekoplāksnītes.Ekoplāksnīti ieprogrammē, lai tajā būtu informācija par reģistrācijas valsti un mehāniskajam transportlīdzeklim paredzēto slāpekļa oksīda (NOx) emisijas lielumu, kā noteikts ražojuma atbilstības (COP) dokumentā, kas noteikts 4. punktā.Ekoplāksnīti piestiprina pie mehāniskā transportlīdzekļa priekšējā stikla. To novieto, kā norādīts D pielikumā. Ekoplāksnīti nedrīkst nodot trešām personām.4. Smagā kravas transportlīdzekļa, kas brauc no Horvātijas un kas reģistrēts 1990. gada 1. oktobrī vai pēc tam, vadītājs ved līdzi un pēc pieprasījuma uzrāda ražojuma atbilstības dokumentu, kura paraugs dots E pielikumā, kā pierādījumu par šā transportlīdzekļa slāpekļa oksīda emisijas lielumu. Smagajiem kravas transportlīdzekļiem, kas pirmoreiz reģistrēti līdz 1990. gada 1. oktobrim vai attiecībā uz kuriem nav šāda dokumenta, par COP lielumu pieņem 15,8 g/kWh.5. Horvātijas Republikas Jūras lietu, transporta un komunikāciju ministrija ir pilnvarota izsniegt ekoplāksnītes un dokumentus, kas minēti 2. līdz 4. punktā.6. Ja transportlīdzeklī neizmanto ekoplāksnīti, vajadzīgo skaitu ekopunktu pievieno ekokartei un dzēš. Ekokarti dzēš ar vienu no šādiem paņēmieniem:a) marķējot ekokarti ekokaršu marķēšanas mašīnā,b) uzdodot ekokartes marķēšanu Austrijas robežkontroles iestādēm, transportlīdzeklim iebraucot Austrijā,c) uzdodot ekokartes marķēšanu un datēšanu transportuzņēmēja valsts iestādēm pirms iebraukšanas Austrijas teritorijā,d) uzdodot ekokartes marķēšanu iestādei, kurā veic ekokaršu sākotnējo aktivizēšanu.Austrijas robežkontroles iecirkņi, kas ir aprīkoti ar ekokaršu marķēšanas mašīnām, ir uzskaitīti F pielikumā.Statistikas vajadzībām aizpildītas ekokartes 1. lappusi patur Austrijas iestādes vai pēc tam kompetentās iestādes trijos mēnešos pēc brauciena pabeigšanas atdod to Austrijas iestādēm. Šādi savāktā statistika palīdz Komisijai izvirzīt priekšlikumus par rezerves ekopunktu sadali.Transportlīdzeklim, kas ir aprīkots ar ekoplāksnīti, pēc tās apstiprināšanas uzsākot tranzīta braucienu, kam vajadzīgi ekopunkti, no kopējā Horvātijas Republikai piešķirtā ekopunktu skaita atskaita ekopunktus līdzvērtīgi transportlīdzekļa ekoplāksnītes atmiņā noglabātajai informācijai par slāpekļa oksīda emisijas lielumu. To veic Austrijas iestāžu izveidota un vadīta struktūra.Ar ekoplāksnīti aprīkotiem transportlīdzekļiem, kas veic bilaterālus braucienus, pirms iebraukšanas Austrijas teritorijā jāiestata ekoplāksnīte, lai pierādītu, ka tie veic braucienu, kas nav tranzīta brauciens.Ja izmanto ekokarti un tranzīta brauciena laikā nomaina velkošo vienību, iebraucot valstī, uzrādītais maksājuma apstiprinājums paliek spēkā un ir saglabājams. Ja jaunās velkošās vienības ražojuma atbilstības lielums pārsniedz formulārā norādīto lielumu, izbraucot no valsts, jaunajai kartei dzēš papildus pievienotos ekopunktus.7. Nepārtrauktus braucienus, kuros Austrijas robeža tiek vienreiz šķērsota ar vilcienu, ar parasto dzelzceļa transportu vai kombinētā transporta pārvadājumā, vai robeža tiek šķērsota pa autoceļu pirms vai pēc šķērsošanas pa dzelzceļu, neuzskata par preču tranzītu caur Austriju pa autoceļu, bet gan par bilaterāliem braucieniem.Nepārtrauktus tranzīta braucienus caur Austriju, izmantojot šādas dzelzceļa stacijas, uzskata par bilaterāliem braucieniem:Firnica, Fillaha-Dienvidi, Siljāna, Insbruka/Halla, Brennerzē, Grāca.8. Ekopunkti ir derīgi no gada, uz kuru tie ir piešķirti, 1. janvāra līdz nākamā gada 31. janvārim.9. Horvātijā reģistrēto smago kravas transportlīdzekļu vadītājus vai uzņēmumus par šā nolīguma pārkāpumiem sauc pie atbildības saskaņā ar attiecīgajā valstī spēkā esošajiem tiesību aktiem.Komisija un Austrijas un Horvātijas kompetentās iestādes, ievērojot savu jurisdikciju, sniedz savstarpēju administratīvu palīdzību, lai izmeklētu šos pārkāpumus un sauktu pie atbildības par tiem, jo īpaši nodrošinot ekokaršu un ekoplāksnīšu pareizu izmantošanu un rīkošanos ar tām.Eiropas Kopienas dalībvalsts pēc tās ieskatiem var veikt kontroles punktā, kas nav iekšējās robežas punkts, ievērojot nediskriminācijas principu.10. Austrijas uzraudzības iestādes, ievērojot proporcionalitātes principu, var veikt attiecīgus pasākumus, ja transportlīdzeklis ir aprīkots ar ekoplāksnīti un vismaz vienā no šādām situācijām:a) transportlīdzeklis vai transportlīdzekļa vadītājs ir atkārtoti izdarījis pārkāpumus;b) Horvātijai ir nepietiekams piešķirto ekopunktu atlikums;c) puse, kas nav pilnvarota saskaņā ar 3. punktu, ir viltojusi vai izmainījusi ekoplāksnīti;d) Horvātija nav transportlīdzeklim piešķīrusi pietiekamu ekopunktu skaitu, lai tas varētu veikt tranzīta braucienu;e) transportlīdzeklim nav atbilstīgas dokumentācijas saskaņā ar 2. punkta c) vai d) apakšpunktu, kas pamato, kādēļ ekoplāksnīte ir noregulēta, lai uzskatāmi parādītu, ka pa Austrijas teritoriju veic braucienu, kas nav tranzīta brauciens,f) ja C pielikumā noteiktajā ekoplāksnītē nav tranzīta braucienam pietiekama ekopunktu skaita.Austrijas uzraudzības iestādes, ievērojot proporcionalitātes principu, var veikt attiecīgus pasākumus, ja transportlīdzeklis nav aprīkots ar ekoplāksnīti un izraisās vismaz viena no šādām situācijām:a) ekokarte nav uzrādīta uzraudzības iestādēm saskaņā ar šā nolīguma noteikumiem;b) uzrādītā ekokarte ir nepilnīga vai nepareiza, vai ekopunkti nav pareizi pievienoti;c) transportlīdzeklim nav attiecīgās dokumentācijas, kas pamato, ka tam nav vajadzīgi ekopunkti;d) ekokarte nav dzēsta saskaņā ar 6. punktā noteikto procedūru.11. Līdz katra gada 1. novembrim izsniedz nodrukātos ekopunktus nākamajam gadam.12. Transportlīdzekļiem, kuri ir reģistrēti līdz 1990. gada 1. oktobrim un kuriem kopš tā laika ir nomainīts motors, nosaka jaunā motora ražošanas atbilstības lielumu. Šādā gadījumā attiecīgās iestādes izdotajā apliecībā norāda to, ka nomainīts motors, un sniedz sīkāku informāciju par NOx emisiju jauno COP lielumu.13. Tranzīta braucienu atbrīvo no maksas par ekopunktiem, ja tas atbilst šādiem trim nosacījumiem:a) brauciena vienīgais mērķis ir nogādāt pavisam jaunu transportlīdzekli vai transportlīdzekļu sastāvu no ražotājiem uz galamērķi citā valstī;b) braucienā nepārvadā preces;c) transportlīdzeklim vai transportlīdzekļu sastāvam ir atbilstīgi starptautiskās reģistrācijas dokumenti un izvešanas numura zīmes.14. Tranzīta braucienu atbrīvo no maksas par ekopunktiem, ja tas ir brauciena posms bez kravas, kas atbrīvots no ekopunktiem, kā uzskaitīts A pielikumā, un transportlīdzeklim ir atbilstoša dokumentācija, lai to pierādītu. Šāda atbilstoša dokumentācija ir:a) pavadzīme vaib) aizpildīta ekokarte, kurai nav pievienoti ekopunkti, vaic) aizpildīta ekokarte ar ekopunktiem, kurus pēc tam pieskaita atpakaļ.15. Par visām problēmām, kas rodas no šā ekopunktu režīma pārvaldības, saskaņā ar Pagaidu nolīguma 41. pantu ziņo Kopienas un Horvātijas Republikas Pagaidu transporta apakškomitejai, kura novērtē situāciju un iesaka attiecīgas darbības. Jebkādus veicamos pasākumus veic tūlīt, tie ir samērīgi un nediskriminējoša rakstura.Būšu pateicīgs, ja apstiprināsiet, ka Jūsu valdība piekrīt šīs vēstules saturam.Godātais kungs, lūdzu, pieņemiet manus visdziļākās cieņas apliecinājumus!Eiropas Savienības Padomes vārdāA PIELIKUMSBraucieni, kuriem nav nepieciešami ekopunkti1. Neregulāra preču transportēšana uz lidostām un no tām gadījumos, kad novirza lidojumus.2. Bagāžas pārvadājumi piekabēs, kas pievienotas pasažieru transportlīdzekļiem, un bagāžas pārvadājumi uz lidostām un no tām ar jebkura veida transportlīdzekļiem.3. Pasta sūtījumu pārvadājumi.4. Avarējušu transportlīdzekļu pārvadājumi vai tādu transportlīdzekļu pārvadājumi, kam vajadzīgs remonts.5. Atkritumu un notekūdeņu pārvadājumi.6. Dzīvnieku līķu pārvadāšana apglabāšanai.7. Bišu un zivju mazuļu pārvadājumi.8. Līķu transportēšana.9. Mākslas darbu pārvadājumi izstādīšanai vai komerciāliem mērķiem.10. Neregulāri preču pārvadājumi reklāmas vai izglītojošiem mērķiem.11. Preču pārvadājumi, ko veic pārvadājumu uzņēmumi, kuriem ir atbilstošs personāls un aprīkojums.12. Aprīkojuma, piederumu un dzīvnieku pārvadājumi uz un no teātra, muzikāliem, kino, sporta vai cirka pasākumiem, izstādēm vai gadatirgiem, uz radio, kino vai televīzijas ierakstiem.13. Kuģu un lidaparātu rezerves daļu pārvadājumi.14. Tāda kravas transportlīdzekļa brauciens bez kravas, kas sūtīts, lai aizstātu ceļā esošu salūzušu transportlīdzekli, un aizstājēja transportlīdzekļa turpinātais brauciens, izmantojot pirmajam transportlīdzeklim izdoto atļauju.15. Neatliekamās medicīniskās palīdzības pārvadājumi (jo īpaši stihisku nelaimju gadījumos).16. Vērtslietu (piemēram, dārgmetālu) pārvadājumi speciālos transportlīdzekļos policijas vai cita drošības dienesta pavadībā.B PIELIKUMS+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++C PIELIKUMSEkoplāksnītes vispārējās tehniskās specifikācijasŠaura diapazona datu pārraide no transportlīdzekļa radiobākas(Pagaidu) standarti un tehniski pārskati, kas attiecas uz specializētu šaura diapazona datu pārraidi (DSRC)Ekoplāksnītei jāatbilst šādām CEN/TC 278 prasībām attiecībā uz transportlīdzekļu un infrastruktūru uz ceļiem savstarpēju šaura diapazona datu pārraidi:a) prENV278/Nr. 62 "DSRC fizikālā josla 5,8 GHz mikroviļņu diapazonā";b) prENV278/Nr. 64 "DSRC datu sasaistes josla";c) prENV278/Nr. 65 "DSRC lietojumslānis".Tipa testsEkoplāksnītes piegādātājam jānodrošina ierīču tipa testēšanas sertifikāti no akreditētas testēšanas iestādes, kas apstiprina atbilstību visām pašreizējā I-ETS 300674 noteiktajām robežvērtībām.Darbības nosacījumiAutomātiskajai ekopunktu sistēmai paredzētai ekoplāksnītei jāgarantē vajadzīgā funkcionalitāte šādos ekspluatācijas apstākļos:- apkārtējie apstākļi: temperatūra no − 25 °C līdz + 70 °C,- laika apstākļi: visi iespējamie,- satiksme: vairākās kustības joslās,- ātruma diapazons: no 0 līdz 120 km/h.Iepriekš minētie ekspluatācijas apstākļi ir obligātas prasības līdz (pagaidu) standartu pieņemšanai attiecībā uz DSRC.Ekoplāksnīte drīkst reaģēt tikai uz tās lietojumam specifiskiem mikroviļņu signāliem.EkoplāksnīteIdentifikācijaKatrai ekoplāksnītei jābūt ar unikālu identifikācijas numuru. Papildus pazīstamībai nepieciešamajai informācijai ciparu formā šajā numurā jāietver arī integritātes verificēšanas kontrolsumma.UzstādīšanaEkoplāksnīte jākonstruē tā, lai to varētu uzstādīt aiz kravas automobiļa vai vilcēja priekšējā stikla. Ekoplāksnīti uzstāda tādā veidā, ka tā ir pilnīgi neatdalāma no transportlīdzekļa.Tranzīta deklarācijaEkoplāksnītei jābūt ar ievadierīci, lai deklarētu, ka brauciens ir atbrīvots no maksājuma par ekopunktiem.Lai varētu kontrolēt, šai ierīcei uz ekoplāksnītes jābūt skaidri redzamai; tāpat jābūt alternatīvai iespējai noregulēt ekoplāksnīti noteiktā sākuma stāvoklī. Vienmēr jānodrošina, ka sistēmas novērtēšanai ņem vērā tikai statusu iebraukšanas brīdī.Ārējais marķējumsKatrai ekoplāksnītei jābūt skaidri identificējamai arī tad, ja to pārbauda vizuāli. Tālab iepriekš minētajam unikālajam identifikācijas numuram jābūt neizdzēšamam no ierīces virsmas.Ekoplāksnītei piestiprina nenoņemamu, neizdzēšamu marķējumu sagatavotu uzlīmju veidā. Šajā marķējumā jāuzrāda ekopunktu skaits katram atsevišķam transportlīdzeklim ("5", "6", … "16").Šīm speciālajām uzlīmēm jābūt nodrošinātām pret viltojumiem; tām jābūt mehāniski izturīgām un izturīgām pret gaismas un temperatūras svārstībām. Tām jābūt ar augstu adhezīvo stiprību, un jebkura noņemšanas mēģinājuma rezultātā tās iznīcinās.IntegritāteKorpusam jābūt konstruētam tādā veidā, ka ir izslēgtas jebkādas manipulācijas ar iekšējām sastāvdaļām, un katru iejaukšanos pēc tam var atklāt.AtmiņaEkoplāksnītei jābūt ar pietiekamu atmiņas ietilpību šādiem datiem:- identifikācijas numurs,- dati par transportlīdzekli:- ražojuma atbilstības (COP) lielumi,- dati par darījumu:- robežkontroles posteņa identifikācija,- datums/laiks,- brauciena deklarācijas statuss,- bloķējošā (melnā saraksta) informācija,- dati par statusu:- manipulācijas,- akumulatora stāvoklis,- jaunākās datu pārraides stāvoklis.Ierīcē jābūt atmiņas rezervei vismaz 30 % apjomā.D PIELIKUMSEkoplāksnītes uzstādīšanas prasības+++++ TIFF +++++Ekoplāksnīti novieto priekšējā stikla iekšpusē iezīmētajā laukumā (augšējā ilustrācija), kura izmēri ir šādi:x = 100 cmy = 80 cm.E PIELIKUMS+++++ TIFF +++++F PIELIKUMSAustrijas robežkontroles posteņi, kas aprīkoti ar ekokaršu marķēšanas mašīnāmAchenkirchArnoldsteinBraunauBrennerpassEhrwaldHangendensteinHörbranzKiefersfeldenMusauNaudersNeuhausPinswangReit im WinklSaalbrückeScharnitzSchlechingSillianSpringenSubenSteinpassWalserbergWegscheidB. Horvātijas Republikas vēstuleGodātais kungs!Man ir tas gods atbildēt uz Jūsu … vēstuli, kurā Jūs mani informējat par šo:"Man ir gods Jūs informēt, ka sarunu starp Horvātijas Republikas delegāciju un Eiropas Kopienas delegāciju rezultātā, saskaņā ar Pagaidu nolīguma starp Eiropas Kopienu un Horvātijas Republiku 6. protokola 2. panta 2. punkta b) apakšpunkta noteikumiem ir panākta šāda vienošanās.1. Piešķirtie ekopunkti (tranzīta tiesības) Horvātijā reģistrētiem smagiem kravas transportlīdzekļiem, kas brauc tranzītā caur Austriju 2003. gadā: 171904 ekopunkti.Papildu ekopunkti piešķirti tiem iebraucējiem no Horvātijas, kas izmanto Rollenden Landstrasse (turpmāk RoLa) (maksimālais daudzums līdz 40 % no kopējā 2003. gada ekopunktu skaita): 68762 ekopunkti.Ekopunkti braukšanai pa RoLa tiks piešķirti Horvātijas institūcijām, ņemot vērā sakarību, ka divi braucieni pa ceļu atbilst diviem turp un atpakaļ braucieniem pa RoLa.Austrijas kombinētā transporta uzņēmumi regulāri katru mēnesi nosūta Horvātijas Republikas Jūras lietu, transporta un komunikāciju ministrijai informāciju par kombinētā transporta lietotājiem no Horvātijas, kas tranzītā šķērso Austriju.Tranzīta braucienus, ko veic A pielikumā uzskaitītajos apstākļos vai ar Eiropas Transporta ministru konferences atļaujām, atbrīvo no ekopunktu sistēmas.2. Horvātijā reģistrētā smagā kravas transportlīdzekļa vadītājs Austrijas teritorijā ved līdzi un pēc uzraudzības iestāžu pieprasījuma nodod pārbaudei:a) pienācīgi aizpildītu veidlapu vai Austrijas sertifikātu, kura paraugs sniegts B pielikumā, še turpmāk — "ekokarte", ar ko apstiprina ekopunktu samaksu attiecīgajam braucienam, vaib) mehāniskajā transportlīdzeklī uzstādītu elektronisku ierīci, še turpmāk — "ekoplāksnīte", ar kuru var automātiski samazināt ekopunktus, vaic) attiecīgu dokumentāciju, lai pierādītu, ka tiek veikts tranzīta brauciens bez ekopunktiem, kā noteikts A pielikumā vai ar Eiropas Transporta ministru konferences atļauju, vaid) attiecīgu dokumentāciju, lai pierādītu, ka tiek veikts brauciens, kas nav tranzīta brauciens, un, ja transportlīdzeklis ir aprīkots ar ekoplāksnīti, to noregulē atbilstoši šim nolūkam.Kompetentās Austrijas iestādes izsniedz ekokarti pret samaksu, kas atbilst ekopunktu un ekokaršu izgatavošanas un izplatīšanas izmaksām.3. Ekoplāksnītes izgatavo, ieprogrammē un uzstāda saskaņā ar C pielikumā izklāstītajām vispārējām tehniskajām specifikācijām. Horvātijas Republikas Jūras lietu, transporta un komunikāciju ministrija ir pilnvarota apstiprināt, programmēt un uzstādīt ekoplāksnītes.Ekoplāksnīti ieprogrammē, lai tajā būtu informācija par reģistrācijas valsti un mehāniskajam transportlīdzeklim paredzēto slāpekļa oksīda (NOx) emisijas lielumu, kā noteikts ražojuma atbilstības (COP) dokumentā, kas noteikts 4. punktā.Ekoplāksnīti piestiprina pie mehāniskā transportlīdzekļa priekšējā stikla. To novieto, kā norādīts D pielikumā. Ekoplāksnīti nedrīkst nodot trešām personām.4. Smagā kravas transportlīdzekļa, kas brauc no Horvātijas un kas reģistrēts 1990. gada 1. oktobrī vai pēc tam, vadītājs ved līdzi un pēc pieprasījuma uzrāda ražojuma atbilstības dokumentu, kura paraugs dots E pielikumā, kā pierādījumu par šā transportlīdzekļa slāpekļa oksīda emisijas lielumu. Smagajiem kravas transportlīdzekļiem, kas pirmoreiz reģistrēti līdz 1990. gada 1. oktobrim vai attiecībā uz kuriem nav šāda dokumenta, par COP lielumu pieņem 15,8 g/kWh.5. Horvātijas Republikas Jūras lietu, transporta un komunikāciju ministrija ir pilnvarota izsniegt ekoplāksnītes un dokumentus, kas minēti 2. līdz 4. punktā.6. Ja transportlīdzeklī neizmanto ekoplāksnīti, vajadzīgo skaitu ekopunktu pievieno ekokartei un dzēš. Ekokarti dzēš ar vienu no šādiem paņēmieniem:a) marķējot ekokarti ekokaršu marķēšanas mašīnā;b) uzdodot ekokartes marķēšanu Austrijas robežkontroles iestādēm, transportlīdzeklim iebraucot Austrijā;c) uzdodot ekokartes marķēšanu un datēšanu transportuzņēmēja valsts iestādēm pirms iebraukšanas Austrijas teritorijā;d) uzdodot ekokartes marķēšanu iestādei, kurā veic ekokaršu sākotnējo aktivizēšanu.Austrijas robežkontroles iecirkņi, kas ir aprīkoti ar ekokaršu marķēšanas mašīnām, ir uzskaitīti F pielikumā.Statistikas vajadzībām aizpildītas ekokartes 1. lappusi patur Austrijas iestādes vai pēc tam kompetentās iestādes trijos mēnešos pēc brauciena pabeigšanas atdod to Austrijas iestādēm. Šādi savāktā statistika palīdz Komisijai izvirzīt priekšlikumus par rezerves ekopunktu sadali.Transportlīdzeklim, kas ir aprīkots ar ekoplāksnīti, pēc tās apstiprināšanas uzsākot tranzīta braucienu, kam vajadzīgi ekopunkti, no kopējā Horvātijas Republikai piešķirtā ekopunktu skaita atskaita ekopunktus līdzvērtīgi transportlīdzekļa ekoplāksnītes atmiņā noglabātajai informācijai par slāpekļa oksīda emisijas lielumu. To veic Austrijas iestāžu izveidota un vadīta struktūra.Ar ekoplāksnīti aprīkotiem transportlīdzekļiem, kas veic bilaterālus braucienus, pirms iebraukšanas Austrijas teritorijā jāiestata ekoplāksnīte, lai pierādītu, ka tie veic braucienu, kas nav tranzīta brauciens.Ja izmanto ekokarti un tranzīta brauciena laikā nomaina velkošo vienību, iebraucot valstī, uzrādītais maksājuma apstiprinājums paliek spēkā un ir saglabājams. Ja jaunās velkošās vienības ražojuma atbilstības lielums pārsniedz formulārā norādīto lielumu, izbraucot no valsts, jaunajai kartei dzēš papildus pievienotos ekopunktus.7. Nepārtrauktus braucienus, kuros Austrijas robeža tiek vienreiz šķērsota ar vilcienu, ar parasto dzelzceļa transportu vai kombinētā transporta pārvadājumā, vai robeža tiek šķērsota pa autoceļu pirms vai pēc šķērsošanas pa dzelzceļu, neuzskata par preču tranzītu caur Austriju pa autoceļu, bet gan par bilaterāliem braucieniem.Nepārtrauktus tranzīta braucienus caur Austriju, izmantojot šādas dzelzceļa stacijas, uzskata par bilaterāliem braucieniem:Firnica, Fillaha-Dienvidi, Siljāna, Insbruka/Halla, Brennerzē, Grāca.8. Ekopunkti ir derīgi no gada, uz kuru tie ir piešķirti, 1. janvāra līdz nākamā gada 31. janvārim.9. Horvātijā reģistrēto smago kravas transportlīdzekļu vadītājus vai uzņēmumus par šā nolīguma pārkāpumiem sauc pie atbildības saskaņā ar attiecīgajā valstī spēkā esošajiem tiesību aktiem.Komisija un Austrijas un Horvātijas kompetentās iestādes, ievērojot savu jurisdikciju, sniedz savstarpēju administratīvu palīdzību, lai izmeklētu šos pārkāpumus un sauktu pie atbildības par tiem, jo īpaši nodrošinot ekokaršu un ekoplāksnīšu pareizu izmantošanu un rīkošanos ar tām.Eiropas Kopienas dalībvalsts pēc tās ieskatiem var veikt kontroles punktā, kas nav iekšējās robežas punkts, ievērojot nediskriminācijas principu.10. Austrijas uzraudzības iestādes, ievērojot proporcionalitātes principu, var veikt attiecīgus pasākumus, ja transportlīdzeklis ir aprīkots ar ekoplāksnīti un vismaz vienā no šādām situācijām:a) transportlīdzeklis vai transportlīdzekļa vadītājs ir atkārtoti izdarījis pārkāpumus;b) Horvātijai ir nepietiekams piešķirto ekopunktu atlikums;c) puse, kas nav pilnvarota saskaņā ar 3. punktu, ir viltojusi vai izmainījusi ekoplāksnīti;d) Horvātija nav transportlīdzeklim piešķīrusi pietiekamu ekopunktu skaitu, lai tas varētu veikt tranzīta braucienu;e) transportlīdzeklim nav atbilstīgas dokumentācijas saskaņā ar 2. punkta c) vai d) apakšpunktu, kas pamato, kādēļ ekoplāksnīte ir noregulēta, lai uzskatāmi parādītu, ka pa Austrijas teritoriju veic braucienu, kas nav tranzīta brauciens;f) ja C pielikumā noteiktajā ekoplāksnītē nav tranzīta braucienam pietiekama ekopunktu skaita.Austrijas uzraudzības iestādes, ievērojot proporcionalitātes principu, var veikt attiecīgus pasākumus, ja transportlīdzeklis nav aprīkots ar ekoplāksnīti un izraisās vismaz viena no šādām situācijām:a) ekokarte nav uzrādīta uzraudzības iestādēm saskaņā ar šā nolīguma noteikumiem;b) uzrādītā ekokarte ir nepilnīga vai nepareiza, vai ekopunkti nav pareizi pievienoti;c) transportlīdzeklim nav attiecīgās dokumentācijas, kas pamato, ka tam nav vajadzīgi ekopunkti;d) ekokarte nav dzēsta saskaņā ar 6. punktā noteikto procedūru.11. Līdz katra gada 1. novembrim izsniedz nodrukātos ekopunktus nākamajam gadam.12. Transportlīdzekļiem, kuri ir reģistrēti līdz 1990. gada 1. oktobrim un kuriem kopš tā laika ir nomainīts motors, nosaka jaunā motora ražošanas atbilstības lielumu. Šādā gadījumā attiecīgās iestādes izdotajā apliecībā norāda to, ka nomainīts motors, un sniedz sīkāku informāciju par NOx emisiju jauno COP lielumu.13. Tranzīta braucienu atbrīvo no maksas par ekopunktiem, ja tas atbilst šādiem trim nosacījumiem:a) brauciena vienīgais mērķis ir nogādāt pavisam jaunu transportlīdzekli vai transportlīdzekļu sastāvu no ražotājiem uz galamērķi citā valstī;b) braucienā nepārvadā preces;c) transportlīdzeklim vai transportlīdzekļu sastāvam ir atbilstīgi starptautiskās reģistrācijas dokumenti un izvešanas numura zīmes.14. Tranzīta braucienu atbrīvo no maksas par ekopunktiem, ja tas ir brauciena posms bez kravas, kas atbrīvots no ekopunktiem, kā uzskaitīts A pielikumā, un transportlīdzeklim ir atbilstoša dokumentācija, lai to pierādītu. Šāda atbilstoša dokumentācija ir:a) pavadzīme vaib) aizpildīta ekokarte, kurai nav pievienoti ekopunkti, vaic) aizpildīta ekokarte ar ekopunktiem, kurus pēc tam pieskaita atpakaļ.15. Par visām problēmām, kas rodas no šā ekopunktu režīma pārvaldības, saskaņā ar Pagaidu nolīguma 41. pantu ziņo Kopienas un Horvātijas Republikas Pagaidu transporta apakškomitejai, kura novērtē situāciju un iesaka attiecīgas darbības. Jebkādus veicamos pasākumus veic tūlīt, tie ir samērīgi un nediskriminējoša rakstura.Būšu pateicīgs, ja apstiprināsiet, ka Jūsu valdība piekrīt šīs vēstules saturam."Man ir tas gods apstiprināt, ka mana valdība piekrīt Jūsu vēstules saturam.Godātais kungs, lūdzu, pieņemiet manus visdziļākās cieņas apliecinājumus!Horvātijas Republikas valdības vārdā--------------------------------------------------


title: Padomes lēmums (1998. gada 21. decembris) par Līguma slēgšanu starp Eiropas Kopienu un Eiropas Padomi, lai saskaņā ar Padomes Regulas (EK) Nr. 1035/97 (1997. gada 2. jūnijs) par Eiropas Novērošanas centra izveidi rasisma un ksenofobijas jautājumos 7. panta 3. punktu izveidotu ciešu sadarbību starp minēto centru un Eiropas Padomi

text:
Svarīgs juridisks paziņojums

|

31999D0132

Oficiālais Vēstnesis L 044 , 18/02/1999 Lpp. 0033 - 0033

		Padomes lēmums(1998. gada 21. decembris)par Līguma slēgšanu starp Eiropas Kopienu un Eiropas Padomi, lai saskaņā ar Padomes Regulas (EK) Nr. 1035/97 (1997. gada 2. jūnijs) par Eiropas Novērošanas centra izveidi rasisma un ksenofobijas jautājumos 7. panta 3. punktu izveidotu ciešu sadarbību starp minēto centru un Eiropas Padomi(1999/132/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Padomes Regulu (EK) Nr. 1035/97 [1], un jo īpaši tās 7. panta 3. punktu, saistībā ar EK Līguma 228. panta 2. punkta pirmo teikumu un 3. punkta pirmo daļu,ņemot vērā Komisijas priekšlikumu [2],ņemot vērā Eiropas Parlamenta atzinumu [3],tā kā jāapstiprina Eiropas Kopienas un Eiropas Padomes Līgums, kas noslēgts, lai saskaņā ar Padomes Regulas (EK) Nr. 1035/97 (1997. gada 2. jūnijs) par Eiropas Novērošanas centra izveidi rasisma un ksenofobijas jautājumos 7. panta 3. punktu izveidotu ciešu sadarbību starp minēto centru un Eiropas Padomi,IR PIEŅĒMUSI ŠO LĒMUMU.1. pantsEiropas Kopienas vārdā apstiprināts Padomes Regulas (EK) Nr. 1035/97 7. panta 3. punktā paredzētais Eiropas Kopienas un Eiropas Padomes Līgums.Līguma teksts ir pievienots šim lēmumam.2. pantsAr šo Padomes priekšsēdētājs tiek pilnvarots izraudzīties personas, kuras ir pilnvarotas parakstīt līgumu, lai tas kļūtu saistošs Kopienai [4].3. pantsŠo lēmumu publicē Eiropas Kopienu Oficiālajā Vēstnesī.Briselē, 1998. gada 21. decembrīPadomes vārdā —priekšsēdētājsM. Bartenstein[1] OV L 151, 15.6.1997., 1. lpp.[2] OV C 171, 5.6.1998., 10. lpp.[3] OV C 359, 23.11.1998.[4] Līguma spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī.--------------------------------------------------


title: 2006/933/EK: Komisijas Lēmums ( 2006. gada 14. decembris ) par 2003. un 2004. gadā sākto Prunus domestica L. un Malus Mill pavairošanas un stādāmā materiāla salīdzinošo pētījumu un pārbaužu turpināšanu Kopienā 2007. gadā saskaņā ar Padomes Direktīvu 92/34/EEK

text:
               15.12.2006

               LV

               Eiropas Savienības Oficiālais Vēstnesis

               L 355/103

         KOMISIJAS LĒMUMS
   (2006. gada 14. decembris)
   par 2003. un 2004. gadā sākto Prunus domestica L. un Malus Mill pavairošanas un stādāmā materiāla salīdzinošo pētījumu un pārbaužu turpināšanu Kopienā 2007. gadā saskaņā ar Padomes Direktīvu 92/34/EEK
   (2006/933/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1992. gada 28. aprīļa Direktīvu 92/34/EEK par tirdzniecību ar augļaugu pavairošanas materiālu un augļaugiem, kas paredzēti augļu ražošanai (1),
   ņemot vērā Komisijas 2002. gada 5. septembra Lēmumu 2002/745/EK, ar ko nosaka režīmu Kopienas salīdzinošo izmēģinājumu un testu veikšanai attiecībā uz augļaugu pavairojamo un stādāmo materiālu saskaņā ar Padomes Direktīvu 92/34/EEK (2), un jo īpaši tā 3. pantu,
   ņemot vērā Komisijas 2003. gada 11. decembra Lēmumu 2003/894/EK, ar ko nosaka Kopienas salīdzinošo pētījumu un testu kārtību par Prunus persica (L) Batsch, Malus Mill. un Rubus idaeus L. pavairošanas un stādāmo materiālu saskaņā ar Padomes Direktīvu 92/34/EEK (3), un jo īpaši tā 3. pantu,
   tā kā:

               (1)

               Lēmumā 2002/745/EK ir noteikta kārtība, kādā no 2003. gada līdz 2007. gadam saskaņā ar Direktīvu 92/34/EEK veicami salīdzinošie pētījumi un pārbaudes attiecībā uz Prunus domestica L.

               (2)

               Izmēģinājumi un pētījumi, kas veikti no 2003. līdz 2006. gadam, jāturpina 2007. gadā.

               (3)

               Ar Lēmumu 2003/894/EK nosaka kārtību tiem salīdzinošajiem pētījumiem un testiem, kas jāveic saskaņā ar Direktīvu 92/34/EEK attiecībā uz Malus Mill. laika posmā no 2004. gada līdz 2008. gadam.

               (4)

               Pētījumi un pārbaudes, kas veikti no 2004. līdz 2006. gadam, jāturpina 2007. gadā,

         IR NOLĒMUSI ŠĀDI.
   Vienīgais pants
   Tos salīdzinošos pētījumus un pārbaudes Kopienā attiecībā uz Prunus domestica L. pavairošanas un stādāmo materiālu, kas sākti 2003. gadā, turpina 2007. gadā saskaņā ar Lēmumu 2002/745/EK.
   Tos salīdzinošos pētījumus un pārbaudes Kopienā attiecībā uz Malus Mill. pavairošanas un stādāmo materiālu, kas sākti 2004. gadā, turpina 2003. gadā saskaņā ar Lēmumu 2001/894/EK.

      Briselē, 2006. gada 14. decembrī

            Komisijas vārdā —

            Komisijas loceklis

         Markos KYPRIANOU

      (1)  OV L 157, 10.6.1992., 10. lpp. Direktīvā jaunākie grozījumi izdarīti ar Komisijas Lēmumu 2005/54/EK (OV L 22, 26.1.2005., 16. lpp.).

      (2)  OV L 240, 7.9.2002., 65. lpp.

      (3)  OV L 333, 20.12.2003., 88. lpp.


title: 2010/533/ES: Eiropas Parlamenta Lēmums ( 2010. gada 5. maijs ) par Eiropas Tīklu un informācijas drošības aģentūras kontu slēgšanu attiecībā uz 2008. finanšu gadu

text:
               25.9.2010

               LV

               Eiropas Savienības Oficiālais Vēstnesis

               L 252/177

         EIROPAS PARLAMENTA LĒMUMS
   (2010. gada 5. maijs)
   par Eiropas Tīklu un informācijas drošības aģentūras kontu slēgšanu attiecībā uz 2008. finanšu gadu
   (2010/533/ES)
   EIROPAS PARLAMENTS,
   ņemot vērā Eiropas Tīklu un informācijas drošības aģentūras 2008. finanšu gada galīgos pārskatus,
   ņemot vērā Revīzijas palātas ziņojumu par Eiropas Tīklu un informācijas drošības aģentūras 2008. finanšu gada pārskatiem, ar Aģentūras atbildēm (1),
   ņemot vērā Padomes 2010. gada 16. februāra ieteikumu (5827/2010 – C7-0061/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Eiropas Parlamenta un Padomes 2004. gada 10. marta Regulu (EK) Nr. 460/2004 par Eiropas Tīklu un informācijas drošības aģentūras izveidi (3), un jo īpaši tās 17. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu (A7-0087/2010),

               1.

               apstiprina Eiropas Tīklu un informācijas drošības aģentūras kontu slēgšanu attiecībā uz 2008. finanšu gadu;

               2.

               uzdod priekšsēdētājam nosūtīt šo lēmumu Eiropas Tīklu un informācijas drošības aģentūras izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 304, 15.12.2009., 16. lpp.

      (2)  OV L 248, 16.9.2002., 1. lpp.

      (3)  OV L 77, 13.3.2004., 1. lpp.

      (4)  OV L 357, 31.12.2002., 72. lpp.


title: Eiropas Centrālās bankas Lēmums (2003. gada 18. decembris), ar kuru groza 2001. gada 6. decembra Lēmumu ECB/2001/15 par euro banknošu emisiju (ECB/2003/23)

text:
Svarīgs juridisks paziņojums

|

32003D0023(01)

Oficiālais Vēstnesis L 009 , 15/01/2004 Lpp. 0040 - 0041

		Eiropas Centrālās bankas Lēmums(2003. gada 18. decembris),ar kuru groza 2001. gada 6. decembra Lēmumu ECB/2001/15 par euro banknošu emisiju(ECB/2003/23)(2004/49/EK)EIROPAS CENTRĀLĀS BANKAS PADOME,ņemot vērā Eiropas Kopienas dibināšanas līgumu, un jo īpaši tā 106. panta 1. punktu, kā arī Eiropas Centrālo banku sistēmas un Eiropas Centrālās bankas statūtus, un jo īpaši to 16. pantu,ņemot vērā 2001. gada 6. decembra Lēmumu ECB/2001/15 par euro banknošu emisiju [1],tā kā:(1) Lēmuma ECB/2001/15 1. panta c) apakšpunkts "kapitāla parakstīšanas atslēgu" definē, atsaucoties uz 1998. gada 1. decembra Lēmumu ECB/1998/13 par valstu centrālo banku procentuālajām daļām Eiropas Centrālās bankas kapitāla atslēgā [2].(2) Lēmuma ECB/2001/15 1. panta d) apakšpunkts definē "banknošu sadales atslēgu", atsaucoties uz Lēmuma ECB/2001/15 pielikumu, kas precizē 2002. gada 1. janvārī piemērojamo atslēgu.(3) 2003. gada 18. decembra Lēmums ECB/2003/17 par valstu centrālo banku procentuālajām daļām Eiropas Centrālās bankas kapitāla parakstīšanas atslēgā [3] no 2004. gada 1. janvāra atceļ Lēmumu ECB/1998/13 un nosaka jaunās, valstu centrālajām bankām (VCB) piemērojamās procentuālās daļas Eiropas Centrālās bankas (ECB) kapitāla parakstīšanas atslēgā.(4) Lai noteiktu no 2004. gada 1. janvāra piemērojamo banknošu sadales atslēgu, attiecīgi jāgroza Lēmums ECB/2001/15. Lai turpmāk novērstu grozījumus Lēmumā ECB/2001/15 katru reizi, kad tiek koriģēta ECB kapitāla atslēga, ar šo grozījumu jānosaka arī termina "kapitāla parakstīšanas atslēga" vispārēja definīcija,IR PIEŅĒMUSI ŠO LĒMUMU.1. pantsGrozījumi Lēmumā ECB/2001/15Lēmumu ECB/2001/15 groza šādi:1. Lēmuma 1. panta c) apakšpunktu aizstāj ar šādu apakšpunktu:"(c) "kapitāla parakstīšanas atslēga". ir VCB daļas (izteiktas kā procentuālās daļas) ECB parakstītajā kapitālā, kuras iegūst, VCB piemērojot Statūtu 29.1. pantā minētās atslēgas procentuālās daļas, un kuras piemēro attiecīgajā finanšu gadā;".2. Lēmuma 1. panta d) apakšpunktu aizstāj ar šādu apakšpunktu:"(d) "banknošu sadales atslēga" ir procentuālās daļas, ko iegūst, ņemot vērā ECB daļu kopējā euro banknošu emisijā un VCB daļai šajā kopumā piemērojot kapitāla parakstīšanas atslēgu (noapaļojot līdz tuvākajam 0,0005 procentu punktu daudzkārtnim). Ja iegūto procentuālo daļu summa nav 100 %, starpību kompensē šādi: i) ja summa ir mazāka par 100 %, tad pieaugošā secībā mazākajai daļai vai mazākajām daļām pieskaita 0,0005 procenta punktus tikmēr, kamēr sasniedz precīzi 100 %, vai ii) ja kopējā summa ir lielāka par 100 %, tad dilstošā secībā no lielākās daļas vai lielākajām daļām atņem 0,0005 procenta punktus tikmēr, kamēr sasniedz precīzi 100 %. Šā lēmuma pielikumā precizēta banknošu sadales atslēga, ko piemēro no 2004. gada 1. janvāra."3. Lēmuma ECB/2001/15 pielikumu aizstāj ar tekstu, kas izklāstīts šā lēmuma pielikumā.2. pantsNobeiguma noteikumi1. Šis lēmums stājas spēkā 2004. gada 1. janvārī.2. Šo lēmumu publicē Eiropas Savienības Oficiālajā Vēstnesī.Frankfurtē pie Mainas, 2003. gada 18. decembrīECB Padomes vārdāJean-Claude Trichet[1] OV L 337, 20.12.2001., 52. lpp.[2] OV L 125, 19.5.1999., 33. lpp.[3] OV L 9, 15.1.2004., 27. lpp.--------------------------------------------------PIELIKUMSBANKNOŠU SADALES ATSLĒGA 2004. GADA 1. JANVĀRĪ(%) |Eiropas Centrālā banka | 8,0000 |Nationale Bank van België/Banque Nationale de Belgique | 3,2690 |Deutsche Bundesbank | 27,0365 |Bank of Greece | 2,4970 |Banco de España | 10,1430 |Banque de France | 19,0815 |Central Bank and Financial Services Authority of Ireland | 1,1845 |Banca d'Italia | 16,8345 |Banque centrale du Luxembourg | 0,1975 |De Nederlandsche Bank | 5,1205 |Österreichische Nationalbank | 2,6590 |Banco de Portugal | 2,3255 |Suomen Pankki | 1,6515 |Kopā | 100,0000 |--------------------------------------------------


title: 2006/934/EK: Komisijas Lēmums ( 2006. gada 14. decembris ) par 2005. gadā sākto Asparagus officinalis L. sēklu un pavairošanas materiāla salīdzinošo izmēģinājumu un pārbaužu turpināšanu Kopienā 2007. gadā saskaņā ar Padomes Direktīvu 2002/55/EK   (Dokuments attiecas uz EEZ)

text:
               15.12.2006

               LV

               Eiropas Savienības Oficiālais Vēstnesis

               L 355/104

         KOMISIJAS LĒMUMS
   (2006. gada 14. decembris)
   par 2005. gadā sākto Asparagus officinalis L. sēklu un pavairošanas materiāla salīdzinošo izmēģinājumu un pārbaužu turpināšanu Kopienā 2007. gadā saskaņā ar Padomes Direktīvu 2002/55/EK
   (Dokuments attiecas uz EEZ)
   (2006/934/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2002. gada 13. jūnija Direktīvu 2002/55/EK par dārzeņu sēklu tirdzniecību (1),
   ņemot vērā Komisijas 2004. gada 27. decembra Lēmumu 2005/5/EK ar ko paredz pasākumus Kopienas salīdzinošiem pētījumiem un pārbaudēm, konkrētu lauksaimniecības augu, dārzeņu un vīnogulāju šķirņu sēklām un pavairošanas materiālam saskaņā ar Padomes Direktīvām 66/401/EEK, 66/402/EEK, 68/193/EEK, 92/33/EEK, 2002/54/EK, 2002/55/EK, 2002/56/EK un 2002/57/EK laikposmā no 2005. līdz 2009. gadam (2), un jo īpaši tā 3. pantu,
   tā kā:

               (1)

               Lēmumā 2005/5/EK paredzēti pasākumi salīdzinošiem pētījumiem un pārbaudēm attiecībā uz Asparagus officinalis L. no 2005. gada līdz 2009. gadam saskaņā ar Padomes Direktīvu 2002/55/EK.

               (2)

               Pētījumi un pārbaudes, kas veikti 2005. un 2006. gadā, jāturpina 2007. gadā,

         IR NOLĒMUSI ŠĀDI.
   Vienīgais pants
   Tos salīdzinošos pētījumus un pārbaudes Kopienā attiecībā uz Asparagus officinalis L. sēklām un pavairošanas materiālu, kas sākti 2005. gadā, turpina 2007. gadā saskaņā ar Lēmumu 2005/5/EK.

      Briselē, 2006. gada 14. decembrī

            Komisijas vārdā —

            Komisijas loceklis

         Markos KYPRIANOU

      (1)  OV L 193, 20.7.2002., 33. lpp. Direktīvā jaunākie grozījumi izdarīti ar Direktīvu 2004/117/EK.

      (2)  OV L 2, 5.1.2005., 12. lpp.


title: Pilnsapulces Lēmums ( 2007. gada 30. novembris ), ar kuru groza Eiropas Investīciju fonda Statūtus fonda darbības ģeogrāfiskā mēroga saskaņošanai ar Konkurētspējas un inovāciju pamatprogrammas ģeogrāfisko mērogu

text:
               10.9.2009

               LV

               Eiropas Savienības Oficiālais Vēstnesis

               C 216/6

      PILNSAPULCES LĒMUMS

   (2007. gada 30. novembris),
   ar kuru groza Eiropas Investīciju fonda Statūtus fonda darbības ģeogrāfiskā mēroga saskaņošanai ar Konkurētspējas un inovāciju pamatprogrammas ģeogrāfisko mērogu
   2009/C 216/05
   EIROPAS INVESTĪCIJU FONDA PILNSAPULCE,
   ņemot vērā, ka 2000. gada 19. jūnijā stājās spēkā 1994. gada 14. jūnijā parakstītie Eiropas Investīciju fonda Statūtu grozījumi,
   ņemot vērā, ka saskaņā ar 12. panta viii) apakšpunktu un 34. pantu pilnsapulce pēc Direktoru padomes priekšlikuma drīkst grozīt fonda Statūtus,
   ņemot vērā 2007. gada 29. oktobra Direktoru padomes priekšlikumu,
   IR NOLĒMUSI ŠĀDI.
   Eiropas Investīciju fonda Statūtu 23. pantu, kas nosaka fonda darbības ģeogrāfisko mērogu, groza šādi:

      “23. pants
      Ģeogrāfiskais mērogs
      Fonds var īstenot savu darbību Kopienas dalībvalstu, kandidātvalstu un potenciālo kandidātvalstu, kā arī Eiropas Brīvās tirdzniecības asociācijas (EBTA) dalībvalstu teritorijās.”

            Pilnsapulces vārdā–

            Priekšsēdētājs

         F. MEIŠTATS

            Sekretārs

         R. VĀGNERS


title: Padomes Lēmums (1994. gada 27. jūnijs), ar ko apstiprina Eiropas Kopienas un Rumānijas nolīgumu vēstuļu apmaiņas veidā, ar kuru groza Pagaidu nolīgumu par tirdzniecību un ar to saistītajiem jautājumiem starp Eiropas Ekonomikas kopienu un Eiropas Ogļu un tērauda kopienu, no vienas puses, un Rumāniju, no otras puses, un Eiropas nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Rumāniju, no otras puses, abi līgumi grozīti ar 1993. gada 21. decembrī parakstīto Papildprotokolu

text:
Svarīgs juridisks paziņojums

|

31994D0392

Oficiālais Vēstnesis L 178 , 12/07/1994 Lpp. 0075 - 0075

		Padomes Lēmums(1994. gada 27. jūnijs),ar ko apstiprina Eiropas Kopienas un Rumānijas nolīgumu vēstuļu apmaiņas veidā, ar kuru groza Pagaidu nolīgumu par tirdzniecību un ar to saistītajiem jautājumiem starp Eiropas Ekonomikas kopienu un Eiropas Ogļu un tērauda kopienu, no vienas puses, un Rumāniju, no otras puses, un Eiropas nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Rumāniju, no otras puses, abi līgumi grozīti ar 1993. gada 21. decembrī parakstīto Papildprotokolu(94/392/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 113. pantu saistībā ar 228. panta 2. punktu,ņemot vērā Briselē 1993. gada 1. februārī parakstīto Eiropas nolīgumu [1], kas grozīts ar 1993. gada 21. decembrī parakstīto Papildprotokolu [2],ņemot vērā Briselē 1993. gada 1. februārī parakstīto Pagaidu nolīgumu [3], kas grozīts ar 1993. gada 21. decembrī parakstīto Papildprotokolu,ņemot vērā Komisijas priekšlikumu,tā kā Pagaidu nolīgums stājās spēkā 1993. gada 1. maijā;tā kā ir aizkavējusies XI a un XII a pielikuma, kā arī 3. protokola piemērošana, un Rumāniju tajā nevar vainot;tā kā Pagaidu nolīgumā ir noteiktas kvantitatīvas koncesijas;tā kā tādēļ uz turpmākajiem gadiem jāpārnes atsevišķas kvotas vai ierobežojumi, kas bija piešķirti 1993. gadam, bet ko Rumānija nevarēja izmantot;tā kā no 1993. gada 1. maija, kas ir Pagaidu nolīguma spēkā stāšanās diena, Rumānija vairs nevarēja gūt labumu no Kopienas vispārējo preferenču sistēmas;tā kā tādēļ ir jāpārnes koncesijas, kas minētas Pagaidu nolīguma XI a, XII a pielikumā un 3. protokolā, kā arī Eiropas nolīgumā;tā kā tālab Komisija Kopienas vārdā ir apspriedusi nolīgumu vēstuļu apmaiņas veidā, ar kuru groza Pagaidu nolīgumu un Eiropas nolīgumu, kas abi grozīti ar Papildprotokolu;tā kā nolīgums vēstuļu apmaiņas veidā ir jāapstiprina,IR PIEŅĒMUSI ŠO LĒMUMU.1. pantsEiropas Kopienas un Rumānijas nolīgums vēstuļu apmaiņas veidā, ar kuru groza Pagaidu nolīgumu par tirdzniecību un ar to saistītajiem jautājumiem starp Eiropas Ekonomikas kopienu un Eiropas Ogļu un tērauda kopienu, no vienas puses, un Rumāniju, no otras puses, un Eiropas nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Rumāniju, no otras puses, ir apstiprināts Eiropas Kopienas vārdā.Nolīguma vēstuļu apmaiņas veidā teksts ir pievienots šim lēmumam.2. pantsAr šo Padomes priekšsēdētājam ir piešķirtas tiesības izraudzīties personu, kas ir pilnvarota parakstīt vēstuļu apmaiņas veidā noslēgto nolīgumu, lai tas kļūtu saistošs Kopienai.Padomes priekšsēdētājs Kopienas vārdā paziņo, ka ir izpildītas visas šim nolūkam vajadzīgās procedūras.Luksemburgā, 1994. gada 27. jūnijāPadomes vārdā —priekšsēdētājsC. Simitis[1] Eiropas nolīgums Oficiālajā Vēstnesī vēl nav publicēts.[2] OV L 25, 29.1.1994., 22. lpp.[3] OV L 81, 2.4.1993., 2. lpp.--------------------------------------------------


title: Eiropas Parlamenta Lēmums (ES) 2016/1492 (2016. gada 28. aprīlis) par Eiropas Savienības iestāžu Tulkošanas centra 2014. finanšu gada budžeta izpildes apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/180

         EIROPAS PARLAMENTA LĒMUMS (ES) 2016/1492
   (2016. gada 28. aprīlis)
   par Eiropas Savienības iestāžu Tulkošanas centra 2014. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Savienības iestāžu Tulkošanas centra 2014. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Savienības iestāžu Tulkošanas centra 2014. finanšu gada pārskatiem ar Centra atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Centram par 2014. finanšu gada budžeta izpildi (05584/2016 – C8-0068/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 1994. gada 28. novembra Regulu (EK) Nr. 2965/94, ar ko izveido Eiropas Savienības iestāžu Tulkošanas centru (4), un jo īpaši tās 14. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu (A8-0084/2016),

               1.

               sniedz Eiropas Savienības iestāžu Tulkošanas centra direktoram apstiprinājumu par Centra 2014. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Savienības iestāžu Tulkošanas centra direktoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 409, 9.12.2015., 33. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 314, 7.12.1994., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: Padomes lēmums (1985. gada 26. marts) par Vienošanās noslēgšanu vēstuļu apmaiņas veidā, kas pagarina Eiropas Ekonomikas kopienas un Rumānijas Sociālistiskās Republikas vienošanās 2. klauzulu par aitu un kazu gaļas tirdzniecību

text:
Svarīgs juridisks paziņojums

|

31985D0211

Oficiālais Vēstnesis L 096 , 03/04/1985 Lpp. 0030 - 0030 Speciālizdevums somu valodā: Nodaļa 11 Sējums 11 Lpp. 0209  Speciālizdevums spāņu valodā: Nodaļa 03 Sējums 34 Lpp. 0099  Speciālizdevums zviedru valodā: Nodaļa 11 Sējums 11 Lpp. 0209  Speciālizdevums portugāļu valodā Nodaļa 03 Sējums 34 Lpp. 0099

		Padomes lēmums(1985. gada 26. marts)par Vienošanās noslēgšanu vēstuļu apmaiņas veidā, kas pagarina Eiropas Ekonomikas kopienas un Rumānijas Sociālistiskās Republikas vienošanās 2. klauzulu par aitu un kazu gaļas tirdzniecību(85/211/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 113. pantu,ņemot vērā Komisijas priekšlikumu,tā kā vēstuļu apmaiņas veidā ar Kopienu noslēgtajā Vienošanās par aitu un kazu gaļas nozari brīvprātīgajos ierobežojumos Rumānija uzņēmās eksporta ierobežošanu uz konkrētiem Kopienas tirgiem, kas atzīti par augsta riska zonām; tā kā šī vienošanās bija spēkā līdz 1984. gada 31. martam;tā kā nosacījumi, kas paredzēja minēto zonu noteikšanu, nav mainījušies un tādēļ ir jāpagarina vienošanās attiecībā uz eksporta ierobežošanu uz šādām zonām;tā kā Komisija šajā jautājumā ir rīkojusi sarunas ar Rumāniju un tās ir noslēgušās ar vienošanos,IR PIEŅĒMUSI ŠO LĒMUMU.1. pantsAr šo Kopienas vārdā ir apstiprināta vēstuļu apmaiņa, kas pagarina Eiropas Ekonomikas kopienas un Rumānijas Sociālistiskās Republikas vienošanās 2. klauzulu par aitu un kazu gaļas tirdzniecību.Vēstuļu apmaiņas teksts ir pievienots šim lēmumam.2. pantsPadomes priekšsēdētājs ir pilnvarots izraudzīt personu, kas pilnvarota parakstīt 1. pantā minēto vēstuļu apmaiņu, lai tā kļūtu saistoša Kopienai.Briselē, 1985. gada 26. martāPadomes vārdā —priekšsēdētājsF. M. Pandolfi--------------------------------------------------


title: 2005/803/EK: Padomes Lēmums (2005. gada 27. jūnijs) attiecībā uz Nolīguma slēgšanu starp Eiropas Kopienu un Krievijas Federāciju par noteiktu tērauda izstrādājumu tirdzniecību

text:
               22.11.2005

               LV

               Eiropas Savienības Oficiālais Vēstnesis

               L 303/38

         PADOMES LĒMUMS
   (2005. gada 27. jūnijs)
   attiecībā uz Nolīguma slēgšanu starp Eiropas Kopienu un Krievijas Federāciju par noteiktu tērauda izstrādājumu tirdzniecību
   (2005/803/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punktu,
   ņemot vērā Komisijas priekšlikumu,
   tā kā:

               (1)

               Partnerības un sadarbības nolīgums par partnerības izveidi starp Eiropas Kopienām un to dalībvalstīm, no vienas puses, un Krievijas Federāciju, no otras puses (1), šeit turpmāk – “PSN”, stājās spēkā 1997. gada 1. decembrī.

               (2)

               PSN 21. panta 1. punktā paredzēts, ka noteiktu tērauda izstrādājumu tirdzniecību reglamentē minētā nolīguma III sadaļa, izņemot tās 15. pantu, un noteikumi Nolīgumā par kvantitātes nosacījumiem.

               (3)

               Laikposmā no 1995. gada līdz 2004. gadam par noteiktu tērauda izstrādājumu tirdzniecību bija noslēgti nolīgumi starp PSN pusēm. Tādēļ būtu lietderīgi noslēgt jaunu nolīgumu, kurā būtu ņemta vērā pušu attiecību attīstība.

               (4)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināts Nolīgums starp Eiropas Kopienu un Krievijas Federāciju par noteiktu tērauda izstrādājumu tirdzniecību.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot vienu vai vairākas personas, kas ir tiesīgas parakstīt nolīgumu, lai radītu saistības Kopienai.

      Luksemburgā, 2005. gada 27. jūnijā

            Padomes vārdā —

            priekšsēdētājs

         L. LUX

      (1)  OV L 327, 28.11.1997., 3. lpp.

    ---documentbreak---

               22.11.2005

               LV

               Eiropas Savienības Oficiālais Vēstnesis

               L 303/39

         NOLĪGUMS
   starp Eiropas Kopienu un Krievijas Federāciju par noteiktu tērauda izstrādājumu tirdzniecību
   EIROPAS KOPIENA,
   no vienas puses, un
   KRIEVIJAS FEDERĀCIJA,
   no otras puses,
   kas ir šā nolīguma Puses,
   TĀ KĀ Partnerības un sadarbības nolīgums (šeit turpmāk – “PSN”) par partnerības izveidi starp Eiropas Kopienām un to dalībvalstīm, no vienas puses, un Krievijas Federāciju, no otras puses (1), stājās spēkā 1997. gada 1. decembrī,
   TĀ KĀ abas puses vēlas veicināt sakārtotu un taisnīgu tērauda tirdzniecības attīstību starp Eiropas Kopienu (šeit turpmāk – “Kopiena”) un Krievijas Federāciju (šeit turpmāk – “Krievija”),
   TĀ KĀ PSN 21. pants paredz, ka bijušās Eiropas Ogļu un tērauda kopienas (turpmāk tekstā – “EOTK”) tērauda izstrādājumu tirdzniecību reglamentē minētā nolīguma III sadaļa, izņemot tās 15. pantu, un nolīguma noteikumi; tā kā šis nolīgums ir PSN 21. pantā minētais nolīgums,
   ŅEMOT VĒRĀ to, ka norit Krievijas pievienošanās Pasaules Tirdzniecības organizācijai (PTO), kā arī Kopienas atbalstu Krievijas integrācijai starptautiskajā tirdzniecības sistēmā,
   TĀ KĀ laikposmā no 1995. gada līdz 2004. gadam par noteiktu tērauda izstrādājumu tirdzniecību bija noslēgti nolīgumi, ko būtu lietderīgi aizstāt ar turpmāku nolīgumu, kurā būtu ņemta vērā pušu attiecību attīstība,
   TĀ KĀ paralēli šim nolīgumam ogļu un tērauda jautājumu kontaktgrupā, kā paredzēts PSN 1. protokolā, būtu jāīsteno Pušu sadarbība attiecībā uz to tērauda rūpniecību, tostarp atbilstīga informācijas apmaiņa,
   IR VIENOJUŠĀS PAR TURPMĀKO.
   1. pants
   1.   Šis nolīgums attiecas uz bijušās EOTK tērauda izstrādājumu tirdzniecību.
   2.   Uz šā lēmuma I pielikumā uzskaitīto tērauda izstrādājumu tirdzniecību var attiekties daudzuma limiti.
   3.   Uz tādu tērauda izstrādājumu tirdzniecību, kas nav uzskaitīti I pielikumā, daudzuma limiti neattiecas.
   4.   Uz tērauda izstrādājumiem un jautājumiem, ko neaptver šis nolīgums, attiecas atbilstīgie PSN noteikumi.
   2. pants
   1.   Puses vienojas noteikt un šā nolīguma spēkā esamības laikā saglabāt katram kalendārajam gadam kvantitatīvus pasākumus, ar ko nosaka II pielikumā norādītos limitus attiecībā uz I pielikumā uzskaitīto izstrādājumu eksportu no Krievijas uz Kopienu. Uz šāda eksportu attiecas divkāršās pārbaudes sistēma, kā noteikts A protokolā.
   2.   Puses vienojas, ka I pielikumā uzskaitīto izstrādājumu daudzumus, kas importēti no Krievijas Kopienā laikposmā no 2005. gada 1. janvāra līdz šā nolīguma spēkā stāšanās dienai, atskaita no II pielikumā noteiktajiem daudzuma limitiem.
   3.   Tādu daudzumu imports, kas pārsniedz II pielikumā noteiktos daudzumus, ir atļauts gadījumā, ja Kopienas rūpniecība nespēj apmierināt iekšējo pieprasījumu, kādēļ rodas viena vai vairāku I pielikumā uzskaitīto izstrādājumu nepietiekamība. Apspriešanās notiek nekavējoties pēc jebkuras Puses pieprasījuma, lai noteiktu nepietiekamības līmeni, pamatojoties uz objektīviem pierādījumiem. Ņemot vērā apspriešanās rezultātus, Kopiena sāk savas iekšējās procedūras, lai palielinātu II pielikumā noteiktos daudzuma limitus.
   4.   Ja pirms šā nolīguma darbības beigām Eiropas Savienībai pievienosies kādas kandidātvalstis, Puses vienojas izskatīt iespēju palielināt II pielikumā noteiktos daudzuma limitus.
   3. pants
   1.   Lai I pielikumā uzskaitītos izstrādājumus importētu Kopienas muitas teritorijā laišanai brīvā apgrozībā, ir jāuzrāda importa atļauja, ko izsniegusi dalībvalsts kompetentā iestāde, pamatojoties uz Krievijas iestāžu izsniegtu eksporta licenci, un izcelsmes apliecinājums saskaņā ar A protokola noteikumiem.
   2.   Šā nolīguma II pielikumā noteiktie kvantitatīvie ierobežojumi neattiecas uz I pielikumā uzskaitīto izstrādājumu importu Kopienas muitas teritorijā, ja tie Kopienas kontroles administratīvās sistēmas ietvaros ir deklarēti reeksportam ārpus Kopienas tādā pašā stāvoklī vai pēc pārstrādes.
   3.   Daudzuma limitu, kas nav izmantoti pirmajā kalendārajā gadā, pārnešana uz nākamo kalendāro gadu, tos pievienojot atbilstošiem daudzuma limitiem, ir pieļaujama ne vairāk kā 7 % apmērā no attiecīgajiem daudzuma limitiem, kuri II pielikumā noteikti attiecīgajai izstrādājumu grupai gadam, kurā tie netika izmantoti. Ja Krievija grasās izmantot šo noteikumu, tā līdz nākamā gada 31. martam paziņo par to Kopienai.
   4.   Ja abas Puses tam piekrīt, ne vairāk kā 7 % no izstrādājumu grupas daudzuma limita var pārcelt uz vienu vai vairākām citām grupām tajā pašā izstrādājumu kategorijā, tas ir, kategorijā SA vai SB. Konkrētas izstrādājumu grupas daudzuma limitu var samazināt vienu reizi kalendārā gada laikā. Turklāt pārcelšana starp kategorijām SA un SB pieļaujama ne vairāk kā 25 000 tonnu apmērā. Visas daudzuma limitu korekcijas, kuras rodas pārcelšanas dēļ, attiecas tikai uz kārtējo kalendāro gadu. Nākamā kalendārā gada sākumā daudzuma limiti būs tādi, kādi norādīti II pielikumā, neskarot 3. punkta noteikumus. Ja Krievija grasās izmantot šo noteikumu, tā ne vēlāk kā līdz 31. maijam paziņo par to Kopienai.
   4. pants
   1.   Lai divkāršās pārbaudes sistēmu padarītu pēc iespējas efektīvāku un samazinātu ļaunprātīgas izmantošanas vai apiešanas iespēju:

               —

               Kopienas iestādes līdz katra mēneša 28. datumam informē Krieviju par importa atļaujām, kas izsniegtas iepriekšējā mēnesī,

               —

               Krievijas iestādes līdz katra mēneša 28. datumam informē Kopienu par eksporta licencēm, kas izsniegtas iepriekšējā mēnesī.

         Jebkādu būtisku neatbilstību gadījumā, ņemot vērā laika faktoru saistībā ar šo informāciju, ikviena Puse var pieprasīt apspriešanos, kas jāsāk nekavējoties.
   2.   Neskarot 1. punktu un nolūkā nodrošināt šā nolīguma efektīvu darbību, Kopiena un Krievija vienojas veikt visus nepieciešamos pasākumus, lai novērstu, izmeklētu un veiktu visus nepieciešamos juridiskos un/vai administratīvos pasākumus pret apiešanu, jo īpaši veicot pārkraušanu, pāradresāciju, nepatiesu izcelsmes valsts vai vietas deklarēšanu, viltojot dokumentus, veicot nepatiesu preču daudzuma, apraksta vai klasifikācijas deklarēšanu. Tādējādi Kopiena un Krievija vienojas noteikt nepieciešamās tiesību normas un administratīvās procedūras, kas ļautu veikt efektīvus pasākumus pret šādu apiešanu, kas ietver juridiski saistošu soda pasākumu pieņemšanu pret iesaistītajiem eksportētājiem un/vai importētājiem.
   3.   Ja Kopiena, pamatojoties uz pieejamo informāciju, uzskata, ka šis nolīgums tiek apiets, Kopiena var pieprasīt apspriešanos ar Krieviju, kas notiek nekavējoties.
   4.   Līdz 3. punktā minētās apspriešanās rezultātiem Krievija kā piesardzības līdzekli, ja to pieprasa Kopiena, veic visus nepieciešamos pasākumus, lai nodrošinātu, ka gadījumā, ja tiek sniegti pietiekami pierādījumi par apiešanu, veic to daudzuma limitu koriģēšanu, par ko varētu tikt panākta vienošanās pēc 3. punktā minētās apspriešanās, attiecībā uz kalendāro gadu, kurā pieprasīta 3. punktā minētā apspriešanās, vai attiecībā uz nākamo gadu, ja pirmā minētā kalendārā gada limiti ir pilnībā izmantoti.
   5.   Ja 3. punktā minētās apspriešanās gaitā Puses nespēj panākt abpusēji pieņemamu risinājumu, Kopienai ir tiesības:

               a)

               attiecīgos daudzumus atskaitīt no šajā nolīgumā paredzētajiem daudzuma limitiem, ja ir pietiekami pierādījumi par to, ka šajā nolīgumā uzskaitītie Krievijas izcelsmes izstrādājumi ir importēti, apejot šo nolīgumu;

               b)

               atteikties importēt attiecīgos izstrādājumus, ja ir pietiekami pierādījumi par to, ka ir nepatiesi deklarēti daudzumi, apraksts vai klasifikācija.

         6.   Puses vienojas pilnībā sadarboties, lai novērstu un efektīvi risinātu visas problēmas, ko rada šā nolīguma apiešana.
   5. pants
   1.   Daudzuma limitus, kas saskaņā ar šo nolīgumu noteikti I pielikumā uzskaitīto tērauda izstrādājumu importam Kopienā, Kopiena nesadala reģionālās daļās.
   2.   Puses sadarbojas, lai novērstu pēkšņas un nelabvēlīgas izmaiņas parastajās tirdzniecības plūsmās uz Kopienu. Ja parastajās tirdzniecības plūsmās rodas šādas pēkšņas un nelabvēlīgas izmaiņas (tostarp reģionāla koncentrācija vai pastāvīgo pircēju zaudēšana), Kopienai ir tiesības pieprasīt apspriešanos, lai rastu pieņemamu problēmas risinājumu. Šāda apspriešanās notiek nekavējoties.
   3.   Krievija cenšas nodrošināt, ka I pielikumā uzskaitīto izstrādājumu eksports uz Kopienu tiek sadalīts gada laikā cik vienmērīgi vien iespējams. Ja rodas pēkšņs un nelabvēlīgs importa pieaugums, Kopienai ir tiesības pieprasīt apspriešanos, lai rastu pieņemamu problēmas risinājumu. Šāda apspriešanās notiek nekavējoties.
   4.   Papildus 3. punktā noteiktajam pienākumam, ja Krievijas iestāžu izsniegto licenču skaits ir sasniedzis 90 % no attiecīgā kalendārā gada daudzuma limitiem, ikviena no Pusēm var pieprasīt apspriešanos attiecībā uz minētā gada daudzuma limitiem. Šāda apspriešanās jārīko nekavējoties. Līdz šādu apspriežu rezultātam Krievijas iestādes var turpināt izsniegt eksporta licences attiecībā uz I pielikumā uzskaitītajiem izstrādājumiem ar nosacījumu, ja tās nepārsniedz II pielikumā noteiktos daudzumus.
   6. pants
   1.   Ja kādu no I pielikumā uzskaitītajiem izstrādājumiem importē Kopienā no Krievijas tādos apstākļos, kas rada vai draud radīt būtisku kaitējumu līdzīgu izstrādājumu ražotājiem Kopienā, Kopiena sniedz Krievijai visu attiecīgo informāciju, lai rastu abām Pusēm pieņemamu risinājumu. Puses apspriešanos uzsāk nekavējoties.
   2.   Ja 1. punktā minētās apspriešanās rezultātā 30 dienu laikā pēc Kopienas pieprasījuma to veikt netiek panākta vienošanās, Kopiena var izmantot tiesības veikt aizsardzības pasākumus saskaņā ar PSN noteikumiem.
   3.   Neatkarīgi no šā nolīguma noteikumiem piemēro PSN 18. pantu.
   7. pants
   1.   To izstrādājumu klasifikācija, uz kuriem attiecas šis nolīgums, pamatojas uz Kopienas tarifu un statistikas nomenklatūru, turpmāk tekstā – “kombinētā nomenklatūra” vai saīsinātā veidā “KN”. Nekādi saskaņā ar Kopienā spēkā esošajām procedūrām izdarīti kombinētās nomenklatūras (KN) grozījumi attiecībā uz I pielikumā uzskaitītajiem izstrādājumiem un nekāds lēmums par preču klasifikāciju nerada II pielikumā uzskaitīto izstrādājumu daudzuma limitu samazinājumu.
   2.   Šajā nolīgumā uzskaitīto izstrādājumu izcelsmi nosaka saskaņā ar Kopienā spēkā esošajiem noteikumiem. Par jebkādiem šo izcelsmes noteikumu grozījumiem paziņo Krievijai, un tie nesamazina nolīgumā noteiktos daudzuma limitus. Iepriekšminēto izstrādājumu izcelsmes kontroles procedūras ir noteiktas A protokolā.
   8. pants
   1.   Neskarot periodisku informācijas apmaiņu attiecībā uz eksporta licencēm un importa atļaujām saskaņā ar 4. panta 1. punktu, Puses vienojas ik pēc noteikta laika – ņemot vērā īsāko laikposmu, kurā attiecīgo informāciju ir iespējams sagatavot, – apmainīties ar pieejamo statistikas informāciju attiecībā uz I pielikumā uzskaitīto izstrādājumu tirdzniecību, un šāda informācija aptver eksporta licences un importa atļaujas, kas izsniegtas saskaņā ar 3. pantu, kā arī importa un eksporta statistiku attiecībā uz attiecīgajiem izstrādājumiem.
   2.   Ikviena no Pusēm var pieprasīt apspriešanos gadījumā, ja ir jebkādas būtiskas atšķirības savstarpēji sniegtajā informācijā.
   9. pants
   1.   Neskarot noteikumus par apspriešanos, kas iepriekšējos pantos paredzēta īpašos gadījumos, pēc jebkuras Puses pieprasījuma apspriešanās notiek par jebkādām problēmām, kas izriet no šā nolīguma piemērošanas. Jebkura apspriešanās notiek sadarbības garā un ar vēlmi atrisināt Pušu starpā radušās domstarpības.
   2.   Ja šis nolīgums paredz, ka apspriešanās notiek nekavējoties, Puses apņemas izmantot visus saprātīgos līdzekļus, lai nodrošinātu, ka tas tiek panākts.
   3.   Jebkādu citu apspriešanos reglamentē šādi noteikumi:

               —

               ikvienu pieprasījumu apspriesties otrai Pusei nosūta rakstveidā,

               —

               attiecīgā gadījumā pieprasījumam pēc pieņemama laika pievieno ziņojumu, kurā izklāstīti apspriešanās iemesli,

               —

               apspriešanās sākas viena mēneša laikā pēc pieprasījuma saņemšanas,

               —

               apspriešanās gaitā abpusēji pieņemamu rezultātu tiecas panākt viena mēneša laikā pēc to uzsākšanas, ja, abām Pusēm vienojoties, šo termiņu nepagarina.

         10. pants
   1.   Šis nolīgums stājas spēkā tā parakstīšanas dienā. Tas ir spēkā līdz 2006. gada 31. decembrim, ievērojot jebkādus grozījumus, par ko Puses var vienoties, un ja vien tas netiek denonsēts vai izbeigts attiecīgi saskaņā ar 3. vai 4. punktu.
   2.   Jebkura no Pusēm var jebkurā laikā ierosināt grozījumus šajā nolīgumā, kuriem ir nepieciešama abu Pušu piekrišana un kuri stājas spēkā saskaņā ar Pušu vienošanos.
   3.   Jebkura no Pusēm var denonsēt šo nolīgumu ar nosacījumu, ka par to tiek paziņots vismaz sešus mēnešus iepriekš. Šādā gadījumā šis nolīgums zaudē spēku, beidzoties paziņojuma termiņam, un šajā nolīgumā noteiktos limitus proporcionāli samazina laikposmam līdz dienai, kad stājas spēkā denonsēšana, ja vien Puses nav vienojušās citādi.
   4.   Ja Krievija pievienojas PTO pirms šā nolīguma termiņa beigām, šis nolīgums tiek izbeigts tās pievienošanās dienā.
   5.   Šim nolīgumam pievienotie pielikumi, saskaņotais protokols, deklarācijas un A protokols ir šā nolīguma sastāvdaļa.
   11. pants
   Šis nolīgums ir sastādīts divos eksemplāros angļu, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu, zviedru un krievu valodā; visi teksti ir vienlīdz autentiski.

      Hecho en Moscú, el
      V Moskvě
      Udfærdiget i Moskva, den
      Geschehen zu Moskau am
      Moskva,
      Έγινε στις Μόσχα, στις
      Done at Moscow,
      Fait à Moscou, le
      Fatto a Mosca, addì
      Maskavā,
      Priimta Maskvoje
      Kelt Moszkvában
      Magħmul/a f'Moska
      Gedaan te Moskou,
      Sporządzono w Moskwie
      Feito em Moscovo, em
      V Moskve
      V Moskvi,
      Tehty Moskovassa
      Utfärdat i Moskva den
      Совершено в Москве

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólonoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         За Европейское сообшество

         Por la Federación de Rusia
         Za Ruskou federaci
         For Den Russiske Føderation
         Für die Russische Föderation
         Venemaa Föderatsiooni nimel
         Για τη Ρωσική Ομοσπονδία
         For the Russian Federation
         Pour la Fédération de Russie
         Per la Federazione russa
         Krievijas Federācijas vārdā
         Rusijos Federacijos vardu
         A Orosz Föderáció részéről
         Għall-Federazzjoni Russa
         Voor de Russische Federatie
         W imieniu Federacji Rosyjskiej
         Pela Federação da Russa
         Za Ruskú federáciu
         Za Rusko federacijo
         Venäjän federaation puolesta
         På ryska federationen vägnar
         За Российскую Федерацию

      (1)  OV L 327, 28.11.1997., 3. lpp.
   I PIELIKUMS
   SA velmēti izstrādājumi loksnēs
   SA1. Ruļļi

               7208100000

               7208250000

               7208260000

               7208270000

               7208360000

               7208370010

               7208370090

               7208380010

               7208380090

               7208390010

               7208390090

               7211140010

               7211190010

               7219110000

               7219121000

               7219129000

               7219131000

               7219139000

               7219141000

               7219149000

               7225200010

               7225301000

               7225309000

         SA2. Smagas plāksnes

               7208400010

               7208512010

               7208512091

               7208512093

               7208512097

               7208512098

               7208519110

               7208519190

               7208519810

               7208519891

               7208519899

               7208529110

               7208529190

               7208521000

               7208529900

               7208531000

               7211130000

         SA3. Citi velmēti izstrādājumi loksnēs

               7208400090

               7208539000

               7208540000

               7208900010

               7209150000

               7209161000

               7209169000

               7209171000

               7209179000

               7209181000

               7209189100

               7209189900

               7209250000

               7209261000

               7209269000

               7209271000

               7209279000

               7209281000

               7209289000

               7209900010

               7210110010

               7210122010

               7210128010

               7210200010

               7210300010

               7210410010

               7210490010

               7210500010

               7210610010

               7210690010

               7210701010

               7210708010

               7210903010

               7210904010

               7210908091

               7211140090

               7211190090

               7211233091

               7211238091

               7211290010

               7211900011

               7212101000

               7212109011

               7212200011

               7212300011

               7212402010

               7212402091

               7212408011

               7212502011

               7212503011

               7212504011

               7212506111

               7212506911

               7212509013

               7212600011

               7212600091

               7219211000

               7219219000

               7219221000

               7219229000

               7219230000

               7219240000

               7219310000

               7219321000

               7219329000

               7219331000

               7219339000

               7219341000

               7219349000

               7219351000

               7219359000

               7225401290

               7225409000

         SA4. Leģēti izstrādājumi

               7226200010

               7226912000

               7226919100

               7226919900

               7226990010

         SA5. Leģētas quarto loksnes

               7225401230

               7225404000

               7225406000

               7225990010

         SA6. Leģētas auksti velmētas loksnes un loksnes ar pārklājumu

               7225500000

               7225910010

               7225920010

               7226920010

         SB Garie izstrādājumi
   SB1. Stieņi

               7207198010

               7207208010

               7216311010

               7216311090

               7216319000

               7216321100

               7216321900

               7216329100

               7216329900

               7216331000

               7216339000

         SB2. Stieples

               7213100000

               7213200000

               7213911000

               7213912000

               7213914100

               7213914900

               7213917000

               7213919000

               7213991000

               7213999000

               7221001000

               7221009000

               7227100000

               7227200000

               7227901000

               7227905000

               7227909500

         SB3. Citi garie izstrādājumi

               7207191210

               7207191291

               7207191299

               7207205200

               7214200000

               7214300000

               7214911000

               7214919000

               7214991000

               7214993100

               7214993900

               7214995000

               7214997110

               7214997190

               7214997910

               7214997990

               7214999510

               7214999590

               7215900010

               7216100000

               7216210000

               7216220000

               7216401000

               7216409000

               7216501000

               7216509100

               7216509900

               7216990010

               7218992000

               7222111100

               7222111900

               7222118110

               7222118190

               7222118910

               7222118990

               7222191000

               7222199000

               7222309710

               7222401000

               7222409010

               7224900289

               7224903100

               7224903800

               7228102000

               7228201010

               7228201091

               7228209110

               7228209190

               7228302000

               7228304100

               7228304900

               7228306100

               7228306900

               7228307000

               7228308900

               7228602010

               7228608010

               7228701000

               7228709010

               7228800010

               7228800090

               7301100000

         II PIELIKUMS
   DAUDZUMA LIMITI

               (tonnās)

               Izstrādājumi

               2005

               2006

                  SA Velmēti izstrādājumi loksnēs

                  SA1. Ruļļi

               908 268

               930 975

                  SA2. Smagas plāksnes

               190 593

               195 358

                  SA3. Citi velmēti izstrādājumi loksnēs

               389 741

               399 485

                  SA4. Leģēti izstrādājumi

               97 080

               99 507

                  SA5. Leģētas quarto loksnes

               21 509

               22 047

                  SA6. Leģētas auksti velmētas loksnes un loksnes ar pārklājumu

               100 095

               102 597

                  SB Garie izstrādājumi

                  SB1. Stieņi

               44 948

               46 072

                  SB2. Stieples

               172 676

               176 993

                  SB3. Citi garie izstrādājumi

               292 376

               299 685

                  Piezīme: SA un SB ir izstrādājumu kategorijas.

                  SA1 līdz SA6 un SB1 līdz SB3 ir izstrādājumu grupas.

         Saskaņotais protokols Nr. 1
   Saistībā ar šo nolīgumu Puses vienojas, ka:

               —

               veicot 4. panta 1. punktā paredzēto informācijas apmaiņu par eksporta licencēm un importa atļaujām, Puses – papildus informācijai par Kopienu kopumā – sniegs šo informāciju arī par dalībvalstīm,

               —

               ja puses nevar panākt pieņemamu risinājumu 5. panta 2. punktā paredzētās apspriešanās gaitā, pēc Kopienas pieprasījuma Krievija sadarbosies, neizsniedzot eksporta licences uz paredzēto galamērķi, ja uz šādu atļauju pamata veiktais imports vēl vairāk padziļinātu problēmas, kuras rodas no pēkšņām un nelabvēlīgām izmaiņām parastajās tirdzniecības plūsmās, un tas nozīmē, ka Krievija var turpināt izsniegt eksporta licences uz citiem Kopienas galamērķa punktiem,

               —

               Puses cieši sadarbosies, lai novērstu pēkšņas un nelabvēlīgas izmaiņas parastajās tirdzniecības plūsmās attiecībā uz ruļļiem (izstrādājumu grupa SA1); Krievija dos priekšroku šo izstrādājumu piegādei tās tradicionālajiem pircējiem, lai izvairītos no Kopienas tirgus traucējumiem, un abas Puses nekavējoties informēs viena otru, ja radīsies kādas problēmas,

               —

               Krievija pievērsīs atbilstīgu uzmanību Kopienas mazo reģionālo tirgu jutīgajam raksturam gan attiecībā uz to tradicionālajām piegādes vajadzībām, gan attiecībā uz izvairīšanos no reģionālām koncentrācijām.

         Deklarācija Nr. 1
   Ja Krievijas uzņēmēji izveidotu Kopienā pakalpojumu centrus, kas tālāk apstrādātu no Krievijas importētos šajā nolīgumā uzskaitītos izstrādājumus, Krievija paziņo, ka tā varētu pieprasīt II pielikumā minēto daudzuma limitu palielināšanu. Šādā gadījumā Kopiena izskatīs palielinājuma pieprasījumu, un vajadzības gadījumā Puses uzsāks apspriešanos.
   Deklarācija Nr. 2
   Puses paziņo, ka to mērķis ir pilnīga tērauda izstrādājumu tirgus liberalizācija. Abas puses atzīst, ka to savstarpējās tirdzniecības veicināšanas svarīgs nosacījums ir saderīgi konkurences, valsts atbalsta un vides noteikumi, ko piemēro abu Pušu teritorijā. Šai nolūkā un pēc Krievijas pieprasījuma Kopiena sniegs tehnisko palīdzību attiecīgi atvēlētā budžeta robežās, lai palīdzētu Krievijai pieņemt un īstenot tādus tiesību aktus, kas ir saderīgi ar Kopienas pieņemtajiem un Kopienā piemērojamiem. Tehnisko palīdzību īstenos pēc sīki izstrādātiem projektiem, par kuriem abas Puses vienosies.
   Deklarācija Nr. 3
   Puses vienojas, ka attiecībā viena uz otru tās nepiemēro kvantitatīvos ierobežojumus, muitas nodokļus, maksas vai līdzīgus pasākumus attiecībā uz tādu melno metālu atkritumu un lūžņu eksportu, kas klasificēti EK kombinētās nomenklatūras pozīcijā 7204, neskarot PSN 19. panta noteikumus.
   Neatkarīgi no iepriekšējā punkta šobrīd Krievija melno metālu atkritumu un lūžņu, kas klasificēti EK kombinētās nomenklatūras pozīcijā 7204, eksportam piemēro nodokli. Pašreiz nodoklis ir noteikts 15 % apmērā, bet ne mazāks kā EUR 15 par tonnu par visiem izstrādājumiem, kas klasificēti pozīcijā 7204, izņemot izstrādājumu 7204 41 00, kam nodoklis ir noteikts 5 % apmērā.
   Puses vienojas turpināt apspriešanos, lai rastu pieņemamu risinājumu. Turklāt jāsaprot, ka II pielikumā noteiktie daudzuma limiti tiktu palielināti par 12 %, ja Krievija pilnībā atceltu nodokli, vai par mazāku procentuālo daļu, ja šis nodoklis tiktu samazināts, ar nosacījumu, ka Krievija neieviesīs citus pasākumus, kas varētu radīt šķēršļus brīvam eksportam.
   Kopienai ir īpaša interese šādos izstrādājumos: 7204 10 00, 7204 21 10, 7204 41 10, 7204 49 10, 7204 49 30, 7204 49 91 un 7204 49 99.
   A PROTOKOLS
   I   SADAĻA
   Klasifikācija
   1. pants
   Kopienas kompetentās iestādes apņemas informēt Krieviju par jebkurām izmaiņām kombinētajā nomenklatūrā (KN) attiecībā uz izstrādājumiem, kas ietverti šajā nolīgumā, vismaz mēnesi pirms to stāšanās spēkā Kopienā.
   II   SADAĻA
   Izcelsme
   2. pants
   1.   Izstrādājumiem, uz kuriem attiecas šis nolīgums un kuru izcelsme ir Krievijā (izcelsme, kas noteikta atbilstīgi attiecīgajām Kopienas noteikumiem), un kas paredzēti eksportam uz Kopienu atbilstoši šajā nolīgumā noteiktajiem pasākumiem, jāpievieno Krievijas izcelsmes apliecība, kas atbilst paraugam šā protokola pielikumā.
   2.   Izcelsmes apliecība ir jāapstiprina kompetentajām Krievijas organizācijām, kas saskaņā ar Krievijas tiesību aktiem ir attiecīgi pilnvarotas, apliecinot, ka attiecīgos izstrādājumus var uzskatīt par Krievijas izcelsmes izstrādājumiem.
   3. pants
   Izcelsmes apliecību izsniedz, tikai pamatojoties uz pieteikumu, ko rakstiski ir iesniedzis eksportētājs vai, eksportētājam uzņemoties atbildību, tā pilnvarots pārstāvis. Saskaņā ar Krievijas tiesību aktiem pilnvarotās kompetentās Krievijas organizācijas nodrošina, ka izcelsmes apliecība ir pareizi aizpildīta, un šajā nolūkā tās pieprasa jebkādus nepieciešamos dokumentāros pierādījumus vai veic jebkādas pārbaudes, ko tās uzskata par nepieciešamām.
   4. pants
   Atklājot nenozīmīgas neatbilstības starp informāciju, kas sniegta izcelsmes apliecībā un muitas iestādē iesniegtajos dokumentos izstrādājumu importam nepieciešamo formalitāšu nokārtošanai, apliecībā sniegtās ziņas netiek apšaubītas tikai šā fakta dēļ.
   III   SADAĻA
   Divkāršās pārbaudes sistēma attiecībā uz izstrādājumiem, uz kuriem attiecas daudzuma limiti
   I IEDAĻA
   Eksports
   5. pants
   Attiecīgās Krievijas valsts iestādes izsniedz eksporta licenci visiem nolīgumā ietverto tērauda izstrādājumu sūtījumiem no Krievijas, ievērojot attiecīgos daudzuma limitus, kas noteikti nolīguma II pielikumā.
   6. pants
   1.   Eksporta licence atbilst paraugam, kas pievienots šim protokolam, un ir derīga eksportam visā Kopienas muitas teritorijā.
   2.   Katrā eksporta licencē, cita starpā, ir jābūt norādītam, ka attiecīgo izstrādājumu daudzums ir atskaitīts no atbilstošajiem daudzuma limitiem, kuri nolīguma II pielikumā ir noteikti konkrētajam izstrādājumam.
   7. pants
   Kompetentās Kopienas iestādes ir nekavējoties jāinformē par jebkādas izsniegtas eksporta licences atsaukšanu vai grozīšanu.
   8. pants
   1.   Eksportētos daudzumus atskaita daudzuma limitiem, kas noteikti tam gadam, kurā ir veikta preču nosūtīšana, pat ja eksporta licence ir izsniegta pēc šādas nosūtīšanas.
   2.   Lai piemērotu 1. punktu, preču nosūtīšanu uzskata par notikušu dienā, kad tās iekrauj eksportēšanas transportlīdzeklī, par ko liecina to pavadzīme vai cits pārvadājuma dokuments.
   II IEDAĻA
   Imports
   9. pants
   Lai laistu šajā nolīgumā ietvertos izstrādājumus brīvā apgrozībā Kopienā, ir jāuzrāda importa atļauja.
   10. pants
   1.   Importētājam jāuzrāda eksporta licence ne vēlāk kā tā gada 31. martā, kas seko gadam, kurā tika nosūtītas licencē ietvertās preces.
   2.   Kopienas kompetentās iestādes izsniedz 9. pantā minēto importa atļauju 10 darbadienās no dienas, kad importētājs uzrādījis attiecīgās eksporta licences oriģinālu.
   3.   Importa atļaujas ir derīgas četrus mēnešus no to izsniegšanas dienas importēšanai visā Kopienas muitas teritorijā.
   4.   Kopienas kompetentās iestādes anulē jau izsniegtu importa atļauju, kad tiek atsaukta atbilstošā eksporta licence.
   Tomēr, ja Kopienas kompetentās iestādes tiek informētas par eksporta licences atsaukšanu vai anulēšanu tikai pēc izstrādājumu laišanas brīvā apgrozībā Kopienā, attiecīgie daudzumi tiek atskaitīti no šim izstrādājumam noteiktajiem limitiem.
   11. pants
   Ja Kopienas kompetentās iestādes konstatē, ka kopējais izstrādājumu daudzums, uz ko attiecas Krievijas kompetento iestāžu izsniegtas eksporta licences, pārsniedz nolīguma II pielikumā noteiktos limitus, Kopienas iestādes aptur turpmāku importa atļauju izsniegšanu. Šādā gadījumā Kopienas kompetentās iestādes nekavējoties informē Krievijas kompetentās iestādes, un nekavējoties tiek sākta nolīguma 9. panta 2. punktā paredzētā apspriešanās.
   IV   SADAĻA
   Eksporta licenču un izcelsmes apliecību veidlapas un uzrādīšanas kārtība, un vispārīgie noteikumi attiecībā uz eksportu uz Kopienu
   12. pants
   1.   Eksporta licencei un izcelsmes apliecībai var būt pievienoti papildu eksemplāri ar attiecīgu norādi. Tiem jābūt angļu valodā. Ja tie tiek aizpildīti ar roku, ierakstiem jābūt izdarītiem ar tinti un drukātiem burtiem.
   Šo dokumentu izmēri ir 210 × 297 mm. Izmantotais papīrs ir balts attiecīga izmēra rakstāmpapīrs, kas nesatur mehānisko celulozi un sver ne mazāk kā 25 g/m2. Ja dokumentam ir vairāki eksemplāri, tikai pirmajam eksemplāram, kas ir oriģināls, ir jābūt apdrukātam ar gijošēta aizsargraksta fonu. Uz šā eksemplāra ir skaidri jānorāda “original”, bet uz pārējiem eksemplāriem jānorāda “copies”. Kopienas kompetentās iestādes atzīst tikai oriģināleksemplāru par derīgu eksportam uz Kopienu saskaņā ar nolīguma noteikumiem.
   2.   Katram dokumentam ir standartizēts sērijas numurs, kas var būt vai nebūt drukāts, pēc kura var identificēt dokumentu.
   Minēto numuru veido šādi elementi:

               —

               divi burti, kas apzīmē eksportētājvalsti: RU,

               —

               divi burti, kas apzīmē paredzamo muitošanas dalībvalsti:

                           BE

                           =

                           Beļģija,

                           CZ

                           =

                           Čehija,

                           DK

                           =

                           Dānija,

                           DE

                           =

                           Vācija,

                           EE

                           =

                           Igaunija,

                           EL

                           =

                           Grieķija,

                           ES

                           =

                           Spānija,

                           FR

                           =

                           Francija,

                           IE

                           =

                           Īrija,

                           IT

                           =

                           Itālija,

                           CY

                           =

                           Kipra,

                           LV

                           =

                           Latvija,

                           LT

                           =

                           Lietuva,

                           LU

                           =

                           Luksemburga,

                           HU

                           =

                           Ungārija,

                           MT

                           =

                           Malta,

                           NL

                           =

                           Nīderlande,

                           AT

                           =

                           Austrija,

                           PL

                           =

                           Polija,

                           PT

                           =

                           Portugāle,

                           SI

                           =

                           Slovēnija,

                           SK

                           =

                           Slovākija,

                           FI

                           =

                           Somija,

                           SE

                           =

                           Zviedrija,

                           GB

                           =

                           Apvienotā Karaliste,

               —

               viencipara skaitlis, kas apzīmē attiecīgo gadu pēc gadskaitļa pēdējā cipara, piemēram, “5” 2005. gadam,

               —

               divciparu skaitlis no 01 līdz 99, kas apzīmē konkrētu iesaistītu izsniedzēju iestādi eksportētājvalstī,

               —

               secīgs piecciparu skaitlis no 00001 līdz 99999, kas piešķirts paredzamajai muitošanas dalībvalstij.

         13. pants
   Eksporta licenci un izcelsmes apliecību var izsniegt pēc to preču nosūtīšanas, uz kurām tie attiecas. Šādos gadījumos tām jābūt vizētām ar atzīmi “issued retrospectively”.
   14. pants
   1.   Eksporta licences vai izcelsmes apliecības nozagšanas, nozaudēšanas vai iznīcināšanas gadījumā eksportētājs var lūgt kompetentās Krievijas iestādes, kas izsniegušas dokumentu, izsniegt dublikātu, pamatojoties uz viņa rīcībā esošajiem eksporta dokumentiem. Visu šādu atļauju vai apliecību dublikātiem jābūt vizētiem ar atzīmi “duplicate”.
   2.   Uz dublikāta jābūt oriģinālās eksporta licences vai izcelsmes apliecības datumam.
   V   SADAĻA
   Administratīvā sadarbība
   15. pants
   Kopiena un Krievija cieši sadarbojas, lai īstenotu šā protokola noteikumus. Šajā nolūkā abas Puses veicina kontaktus un viedokļu apmaiņu, tostarp tehniskos jautājumos.
   16. pants
   Lai nodrošinātu šā protokola pareizu piemērošanu, Kopiena un Krievija piedāvā savstarpēju palīdzību izsniegto eksporta licenču un izcelsmes apliecību, kā arī jebkādu šā protokola noteikumiem atbilstošu deklarāciju autentiskuma un precizitātes pārbaudē.
   17. pants
   Krievija nosūta Kopienai (Eiropas Komisijai) to Krievijas kompetento valsts iestāžu nosaukumus un adreses, kas ir pilnvarotas izsniegt un pārbaudīt eksporta licences, kā arī to Krievijas kompetento valsts iestāžu nosaukumus un adreses, kas saskaņā ar Krievijas tiesību aktiem ir pilnvarotas izsniegt izcelsmes apliecības, pievienojot izmantoto zīmogu un parakstu paraugus. Krievija arī paziņo Kopienai (Eiropas Komisijai) par jebkādām izmaiņām šajos datos.
   18. pants
   1.   Izcelsmes apliecību un eksporta licenču turpmāku pārbaudi veic izlases veidā vai ik reizi, kad kompetentajām Kopienas iestādēm ir pamatotas šaubas par apliecības vai atļaujas īstumu vai par informācijas pareizību attiecībā uz konkrēto izstrādājumu patieso izcelsmi.
   2.   Šādos gadījumos Kopienas kompetentās iestādes atdod atpakaļ izcelsmes apliecību vai eksporta licenci, vai to kopiju attiecīgajām Krievijas iestādēm, ja vajadzīgs, norādot iemeslus attiecībā uz formu vai būtību, kas pamatotu pieprasījumu. Ja ir iesniegts rēķins, šādu rēķinu vai tā kopiju pievieno apliecībai vai licencei, vai to kopijām. Iestādes pārsūta arī visu iegūto informāciju, kas liecina, ka konkrētajā apliecībā vai licencē sniegtās ziņas ir nepareizas.
   3.   Šā panta 1. punkts attiecas arī uz izcelsmes apliecību turpmākām pārbaudēm, kas paredzētas šā protokola 2. pantā.
   4.   Turpmāko saskaņā ar 1. un 2. punktu veikto pārbaužu rezultāti tiek paziņoti Kopienas kompetentajām iestādēm vēlākais trīs mēnešu laikā. Sniegtajā informācijā norāda, vai apstrīdētā apliecība vai licence attiecas uz faktiski eksportētām precēm un vai ir tiesības eksportēt šīs preces saskaņā ar šajā nolīgumā paredzēto kārtību. Pēc Kopienas pieprasījuma informācijai pievieno arī visas to dokumentu kopijas, kas nepieciešami, lai pilnībā konstatētu faktus, tostarp preču patieso izcelsmi.
   5.   Lai varētu veikt izcelsmes apliecību turpmāku pārbaudi, apliecību kopijas, kā arī jebkādus eksporta dokumentus, kas uz tām attiecas, kompetentās Krievijas iestādes glabā vismaz vienu gadu pēc nolīguma termiņa beigām.
   6.   Šajā pantā noteiktās pārbaudes procedūras izlases veidā izmantošana nedrīkst radīt šķēršļus attiecīgo izstrādājumu laišanai brīvā apgrozībā.
   19. pants
   1.   Ja 18. pantā minētā pārbaude vai Krievijas vai Kopienas kompetento iestāžu rīcībā esošā informācija norāda vai, iespējams, norāda, ka nolīguma noteikumi ir apieti vai pārkāpti, abas Puses cieši un atbilstoši steidzami sadarbojas, lai novērstu jebkādu šādu apiešanu vai pārkāpumu.
   2.   Lai to panāktu, attiecīgās Krievijas iestādes pēc savas iniciatīvas vai pēc Kopienas pieprasījuma veic atbilstošu izmeklēšanu vai arī nodrošina tādas izmeklēšanas veikšanu attiecībā uz darbībām, ar ko apiet vai pārkāpj šā protokola noteikumus vai ko Kopiena par tādām uzskata. Krievija paziņo Kopienai šādas izmeklēšanas rezultātus, tostarp jebkādu citu noderīgu informāciju, kas ļauj noskaidrot apiešanas vai pārkāpuma cēloņus, tostarp preču patieso izcelsmi.
   3.   Kopienai un Krievijai vienojoties, Kopienas norīkotās amatpersonas var piedalīties 2. punktā minētajā izmeklēšanā.
   4.   Īstenojot 1. punktā minēto sadarbību, Kopienas un Krievijas kompetentās iestādes apmainās ar jebkādu informāciju, ko jebkura Puse uzskata par lietderīgu, lai novērstu nolīguma apiešanu vai pārkāpšanu. Minētajā informācijas apmaiņā var iekļaut datus par šajā nolīgumā ietverto izstrādājumu tirdzniecību starp Krieviju un trešām valstīm, jo īpaši gadījumos, ja Kopienai ir pamats uzskatīt, ka konkrētie izstrādājumi var tikt vesti tranzītā caur Krievijas teritoriju pirms to importēšanas Kopienā. Pēc Kopienas pieprasījuma šāda informācija var ietvert visu saistīto dokumentu kopijas, ja šādi dokumenti ir pieejami.
   5.   Ja ir pietiekami pierādījumi par to, ka šā protokola noteikumi tiek apieti vai pārkāpti, Krievijas un Kopienas kompetentās iestādes var vienoties par jebkādu pasākumu veikšanu, kas ir nepieciešami, lai novērstu šādas apiešanas vai pārkāpuma atkārtošanos.


title: 2012/284/KĀDP: Politikas un drošības komitejas Lēmums Atalanta/1/2012 ( 2012. gada 25. maijs ), ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem ( Atalanta )

text:
               1.6.2012

               LV

               Eiropas Savienības Oficiālais Vēstnesis

               L 142/35

         POLITIKAS UN DROŠĪBAS KOMITEJAS LĒMUMS ATALANTA/1/2012
   (2012. gada 25. maijs),
   ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (Atalanta)
   (2012/284/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (1) (Atalanta), un jo īpaši tās 6. pantu,
   tā kā:

               (1)

               Padome saskaņā ar Vienotās rīcības 2008/851/KĀDP 6. panta 1. punktu ir pilnvarojusi Politikas un drošības komiteju (PDK) pieņemt lēmumus par ES spēku komandiera iecelšanu Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem.

               (2)

               PDK 2011. gada 2. decembrī pieņēma Lēmumu Atalanta/4/2011 (2), ieceļot kapteini Jorge MANSO par ES spēku komandieri.

               (3)

               ES operācijas komandieris ir ieteicis iecelt kontradmirāli Jean-Baptiste DUPUIS par jauno ES spēku komandieri.

               (4)

               ES Militārā komiteja atbalsta minēto ieteikumu.

               (5)

               Saskaņā ar 5. pantu 22. protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un ieviešanā,

         IR PIEŅĒMUSI ŠO LĒMUMU.
   1. pants
   Ar šo kontradmirālis Jean-Baptiste DUPUIS tiek iecelts par ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem.
   2. pants
   Šis lēmums stājas spēkā tā pieņemšanas dienā.
   To piemēro no 2012. gada 6. aprīļa.

      Briselē, 2012. gada 25. maijā

            Politikas un drošības komitejas vārdā –

            priekšsēdētājs

         O. SKOOG

      (1)  OV L 301, 12.11.2008., 33. lpp.

      (2)  OV L 320, 3.12.2011., 32. lpp.